Gure asmoak Euskalkien Aldeko Agiria Posta-Zerrenda Euskalkiaren inguruko txostenak Laguntzaileak eta babesleak Non gaude? Hemen zaude: Sarrera » Euskara eta euskalkiak helburu » Euskalkien Aldeko Agiria\nAzken urtiotan asko aurreratu dogu Euskera Batuari esker: a) leku urri�etako euskaldunak batzerakuan, ez daukagu batak bestiari aditzeko arazo haundirik; b) idazterakuan, edozein gairen inguruan dihardugula, geroz eta erosuago gabiz; c) asko ugarittu dira euskaldun barrixak; d) leku erdeldunetara, eta baitta atzerrira be, zabaldu da euskeria; e) Ipar Euskal Herrixa eta Hego Euskal Herrixa hurreratu egin dira: euskaldun guztiona egin dogu Euskera Batua; f) euskeria prestigioko berbetia egin da: berbeta txikixa, bai�a "berbetia".\nBai�a euskeria ez da bakarrik zuberotarrekin eta naparrekin erabiltzeko; euskeria ez da bakarrik gai jasuetaz eta kultura-mailla haundikuetaz jarduteko. Geure herrixan eta inguruetan erabiltzeko be bada, eta geure eguneroko kontutxuak esateko be bai. Eta horretarako, Euskera Batuaren aldian egokixagua da geure betiko berbetia.\nOrai� hasi gara horren guztiorren ondorena ikusten: gazterixiak egitten daben euskeria ez da nahi bezin ona. Gaztiei eurei be pobria eta inddar bakua begittantzen jakue, eta erderara jotzen dabe sarri. Lagunarterako berbeta bizixaguan premi�ia daukagu. Eta hauxe da kontua: berbetak erabiltzeko dirala, eta erabillixaz, gozatzeko eta eroso egoteko. Nahittanahiez aldaketa batzuk egin biharko dittugu hori helburuori lortzeko. Ibiltzeko bide luzia daukagu, bai�a BADIHARDUGU!\nMarkeskua jauregia, Otaola hiribidea 20600 Eibar • Gipuzkoa


Galdeketa loteslea Boluko frontoia estali edo ez erabakitzeko - Goiena.eus\nJokin Bereziartua 2017-07-14 10:21 Gizartea Bergara GAURKOAK\nAtzo, uztailak 13, Bergarako Udalak Boluko auzotarrekin bilera berri bat egin zuen frontoia estaltzeko proiektuaren harira. Gobernuaren arabera, askotariko iritziak jaso ziren. "Iritzi trukaketak eta aldeko zein kontrako adierazpenak jaso ostean, auzoak erabakitzeko ordua da", esan du alkateak. Galdeketa loteslea egingo dute, irailean; galdera bera eta egun zehatza aurrerago jakinaraziko dute.\nAtzoko bileran, gobernuak jakinarazi duenez, Elena Lete alkateak eta Lander Arregi zinegotziak Boluko pilotalekua estaltzeko proiektuaren gaineko zergatia, ibilbidea eta azalpenak eman zituzten, horien artean auzotarren ekarpenak jasota egin izan dituzten egokitzapenak eta moldaketak. Eta Udaleko teknikariek eta proiektuaren alternatiba ezberdinak idatzi dituzten enpresako ordezkariek ere argibideak eman zituzten batzarrean.\nUdal ordezkariek, aurreko batzarrean iragarri bezala, auzotar batzuek plazaratutako kezkei erantzuna zieten: "Pilotalekuaren itxituraren bitartez kanporatu ahal den soinua erabat gutxituko litzateke, pilotalekuak ordutegi eta erabilera araudi jakina izango luke eta gauez itxi egingo litzateke, eta argiztapena bermatuta izango luke, besteak beste".\n70 bat lagun elkartu ziren Irizar jauregiko bileran. Argazkia: Bergarako Udala.\nBileran izan zirenen artean, gobernuak azaldu duenez, askotarikoak izan ziren iritziak: frontoia estaltzearen kontrakoak, udalerrian pilotan jokatzeko frontoi estali gehiago eskatzen dituztenak zein auzoan erabilera desberdinetarako gune estali bat izatea nahi dutenak. Horren aurrean, Elena Lete alkateak esan zuen aurrerapausoak eman behar direla eta parte-hartze prozesuan iritzi trukaketak eta aldeko zein kontrako adierazpenak jaso ostean, auzo guztiak hitz egin eta erabakitzeko ordua dela. Horregatik, Boluko auzotarrek erabakiko dute pilotalekua estali ala ez galdeketa lotesle baten bitartez.\n6 Guztia prest domekako festarako


Azido - Wikipedia, entziklopedia askea.\nAzido azetikoa egoera solidoan.\nAzidoek (sarritan HA [H+A-] formula generikoaren bidez adierazten dira) hainbat definizio izan dituzte denboran zehar. Gehien onartutako definizioaren arabera, azido deitzen diren konposatuak base deritzen konposatuei hidrogeno-ioi bat (H+) ematen dietenak dira. Eguneroko bizimoduan azido ugari erabiltzen dira, esaterako azido azetikoa (ozpinean dagoena) eta azido sulfurikoa (autoen baterietan erabiltzen dena). Azido/base sistemak ez dute zerikusirik erredox sistemekin, lehenetan ez baitago aldaketarik oxidazio-egoeran.\nAzidoen pH maila (hidrogeno potentziala) 7 baino txikiagoa da, are eta azidoagoa, pH txikiagoa.\n"Azido" hitza latinezko acidus (garratz) hitzetik dator. Haatik, kimikan azido terminoak esanahi espezifikoagoa dauka. Azidoak definitzeko lau modu daude:\nArrhenius: Svante Arrhenius kimikari suediarrak garatutako definizio honen arabera, azido bat hidrogeno-ioien kontzentrazioa handitzen duen substantzia bat da, hau da, uretan disolbatzen denean oxonio-ioiak (H3O+) sortzen dituena. Baseak, berriz, hidroxido-ioien (OH-) kontzentrazioa handitzen dutenak dira. Definizio honek muga argi bat dauka: azidoak eta baseak uretan disolba daitezkeen substantziak soilik izan daitezke.\nBrønsted-Lowry: definizio honen arabera, azidoa protoiak (hidrogeno-nukleoak) ematen dituena da eta basea protoi-hartzailea da. Protoia eman ondoren, azidoa disoziatu egin dela esan ohi da. Azido batek eta bere pareko baseak azido-base bikote konjokatua eratzen dute. Arrhenius-en definizioan ez bezala, hemen uretan disolbaezinak diren substantziak ere kontuan hartzen dira. Brønsted-ek eta Lowry-k bakoitzak bere aldetik formulatu zuten definizio hau.\ndisolbatzaile-sistemaren definizioa: honen arabera, azido batek, disolbatzaile autodisoziatzaile batean disolbatzen denean, disolbatzaileak berak eratutako katioien kontzentrazioa handitzen du (esaterako, H3O+ uretan, NH4+ amoniakoan, etab.). Basea, berriz, anioien kontzentrazioa handitzen duena da (hurrenez hurren, OH-, NH2-, etab.). Definizio hau ez da absolutua, konposatu bat azidoa izan baiteke disolbatzaile batean eta basea beste batean.\nLewis: Definizio honen arabera, azidoa elektroi-bikoteak har ditzakeena da eta basea elektroi-bikoteen emailea da. Hortaz, multzo honetan protoiak transferitu ezin ditzaketen substantziak sartzen dira, esaterako burdina(III) kloruroa, eta beraz Brønsted-Lowry definizioa baina zabalagoa da. Izatez, definizio horretan sartzen ez diren azidoei sarritan Lewis-en azido deitzen zaie.\nNahiz eta teoriarik orokorrena ez izan, gehien erabiltzen dena Brønsted-Lowry definizioa da.\nAzidoaren lehen interpretazio teorikoa egiten Antoine-Laurent Lavoisier saiatu zen XVIII. mendean. Haren ustez azidoek oxigenoa eduki behar zuten, eta ideia hori erabili zen hainbat hizkuntzatan azidoa izendatzeko: ingelesez oxigen, grekozko oxys-etik (garratz) eta genna-tik (ekoizpen); alemanez sauerstoff, gai garratza, hitzez-hitz, etab. Gerora, azido klorhidrikoak oxigenorik ez zuela jakin zenez gero, Sir Humphry Davy ohartu zen lehenengo aldiz, 1815 aldera, hidrogenoa zela azidoen funtsezko elementua. Hidrogenoa duten gai guztiak ez dira azido, ordea, eta Justus von Liebig-ek 1938an eman zuen taxuzko lehen definizioa, zaharkitu samarra dagoen arren oraindik ere onargarria dena: hidrogenoa metal batez ordezkatua izateko eran daukan gai konposatua. Garai hartan baseak gatza emanez azidoak neutralizatzen dituzten gaiak baino ez ziren, eta ez zekiten beren osaeran zerk ematen zien ezaugarri hori.\nAzido-base gaien kimika osoak bestelako ikuspegi bat hartu zuen Wilhelm Ostwald-ek eta Svante August Arrhenius-ek 1880an moldatu zuten teoriarekin (Nobel saria jaso zuten biek). Hauen teoriaren ezaugarri nagusia da elektrolito deitzen diren konposatu batzuk banatu egiten direla uretan ioiak emanez. Teoria hau garatuz joan ziren heinean, ohartu ziren azidoak ez zirela uretan hidrogeno ioiak (H+) libratzen dituzten konposatu hidrogenodunak baino. Ohartu ziren, halaber, lotura bat badela disoluzioaren azidotasunaren eta disoluzioaren ioi kontzentrazioaren artean. Era berean, base tasunek uretan izan dezaketela loturaren bat hidroxilo ioiekin (OH–), eta nola baseek neutralizatu egiten dituzten azidoak, ioi horiek elkarrekin erreakzionatzean ur molekula neutroak ematen dituztela atera zuten ondorio gisa. Hortik, beste definizio bat osatu zuten: "azidoak eta baseak uretan hidrogeno eta hidroxilo ioak, hurrenez hurren, ematen dituzten gaiak dira". Brønsted eta Lowry-ren definizioa. Azidoak eta baseak hidrogeno eta hidroxilo ioien bitartez definitzean sortzen diren arazoak gainditzeko, 1923an J. M. Brønsted-ek eta T. M. Lowry-k bestelako definizio bat proposatu zuten, biek ia aldi berean: azidoa protoi bat galtzeko joera duen gaia da eta basea protoi bat irabazteko joera duen gaia. Protoi izenak H+ gaia esan nahi du (hidrogeno atomoaren nukleoa), eta ez disoluzio desberdinetan ematen diren hidrogeno ioiak; hala bada, definizio hau ez dago disoluzioetara mugatua eta hartzen duen hedadura berria da, hain zuzen, Brønsted eta Lowry-ren teoriaren ezaugarri nagusienetakoa.\nZapore garratza daukate\nAdierazleen kolorea aldatzen dute: tintaroi-papera urdindu eta metil laranja gorritu egiten dute, eta ez dute fenolftaleinaren kolorea aldatzen\nMetalekin erreakzionatzen dute, gatza eta hidrogenoa sortuz\nMetal karbonatoekin erreakzionatzen dute, ura, CO2 eta gatza sortuz\nBaseekin erreakzionatzen dute, gatza eta ura sortuz\nOxido metaliko batekin erreakzionatzen dute, ura eta gatza sortuz\nElektrizitatea eroaten dute, disoziazio-mailaren funtzioan\nKatioiak sortzen dituzte, hala nola (H3O+) ioiak uretan\nProteinak desnaturalizatzen dituzte\nAzidoak[aldatu | aldatu iturburu kodea]\nHauke dira azido nagusiak:\nAzido akrilikoa. Isurkari koloregabea, usain sakorrekoa, uretan aise urtzen dena. Akroleina oxidatuz lortzen da. Bai azido akrilikoa eta bai haren eratorriak oso erraz polimerizatzen dira, eta horregatik erabiltzen dira pintura eta plastikoa egiteko.\nAzido askorbikoa (C6H8O6). C bitamina; kristal itxurako gai koloregabea, uretan urtzen dena. Beraren gabeziak eskorbuto gaixotasuna ekartzen du. Funtsezkoa da metabolismoaren hainbat funtziotan. Landare askotan dago, fruitu zitrikoetan batez ere.\nAzido azetikoa (CH3COOH). Isurkari koloregabea, usain sarkorrekoa, uretan eta alkoholetan nahasgarria eta ozpinaren osagai nagusia. Sagardoa, ardoa eta beste hainbat isurkari alkoholiko azido azetikoaren bakterioak hartzituz lortzen dira.\nAzido azetilsalizilikoa (CH3COO C6H4COOH). Gai zuria, kristal itxurakoa, azidotasun gutxikoa, 137° C-an urtzen dena. Medikuntzan, sorgarri eta sukarraren aringarri gisa erabili ohi da (aspirina).\nAzido barbiturikoa (C4H4O3N2). 2,4,6-trioxiipirimidina, barbiturato multzoen oinarrizko osagaia. Urearen ester malonikoa kontzentratuz ateratzen da. Sendagintzan, sorgarriak egiteko erabiltzen dira horren zenbait eratorri.\nAzido bentzoikoa (C6H5COOH). Gai zuria, biguna. Alkoholetan eta eterretan erraz samar baina uretan nekez urtzen da. Bentzoinatik eta horren gisako ukenduetatik eta zaldiaren gernutik ateratzen da. Toluenoa oxidatuz ere lor daiteke. Kolorerik gabeko kristal monokliniko gisa azaltzen da, 122-123° C-an urtu eta 249-250° C-an irakiten du, eta disolbatzaile organiko gehienekin ondo nahasten da. Jakiak kontserbatzeko, tabakoa ontzeko, koloregaiak egiteko eta botiken sintesian erabiltzen da.\nAzido borikoa (H3BO3). Gai zuria, kristal itxurakoa. Lurreko zenbait pitzaduratatik ateratzen den ur lurrunak sortzen du. Industrian eta sendagintzan usteltzearen kontra eta antiseptiko bezala erabiltzen da.\nAzido desoxirribonukleikoa. Molekula egitura konplexuko gaia, izaki bizidun guztien zeluletan aurkitzen dena eta informazio genetikoa kodetzen duena. Laburduraz, DNA. Ezagutzen den molekularik handiena da eta mikroskopio elektronikoz ikus daiteke. ik. DNA.\nAzido erribonukleikoa. Hidrolisiaren ondorioz erribosa ematen duen azido nukleikoa. Proteinen sintesiarekin izaten du lotura azido mota honek. Laburduraz, RNA.\nAzido estearikoa (C18H36O2). Azido oliotsua, kolore zurikoa. Nakarraren gisako xafla txikietan azaltzen da. Uretan disolbagaitza. 70° C-an urtzen da eta 383° C-an irakiten du. Landareen eta animalien gantzean dago, glizerinarekin nahastuta.\nAzido fenikoa (C6H5OH). Fenoletan soilena, solido egoeran agertu ohi da. Orratz kolorgetan kristaltzen da. Usain berezia du, oso sarkorra. Karbonoz, hidrogenoz eta oxigenoz dago osatuta. Ez da oso erraz disolbatzen uretan baina bai alkoholetan. Indar handiko garbigai bezala erabiltzen da.\nAzido fluorhidrikoa (HF). Fluorrez eta hidrogenoz osatutako gai kolorgea, usain sarkorrekoa. Herdoilkorra da eta oso higroskopikoa. Gas modura azaltzen denean ere kolorgea izaten da, airea baino arinagoa eta oso pozoitsua. Beira grabatzeko erabiltzen da.\nAzido folikoa. B2 bitaminetako bat. * Azido formikoa (HCOOH). Isurkari kolorgea, usain mina duena. Antzina inurrietatik ateratzen zen, baina gaur egun laborategietan prestatzen da. Kautxuaren koagulazioan erabiltzen da. * Azido fosforikoa. Kristal itxurako gai solidoa, gardena, uretan urtzen dena.\nAzido fulminikoa. Isurkari lurrunkorra, pozoitsua. Azido mota horrek sortzen dituen gatzak leherkariak izaten dira. (HONC).\nAzido kaprikoa (C6H5COOH). Gai oliotsua. Uretan disolbagaitza den ore zurixka modura azaltzen da. Ahuntzaren gantzetan dago eta hortik datorkio izena. Koko oliotan ere dago.\nAzido karbonikoa (H2CO3). Karbono bioxidoa urarekin nahastean lortzen den azidoa.\nAzido karboxilikoa. Bere molekuletan karboxilo multzo bat edo gehiago dituzten gai organiko guztiei ematen zaien izena; Zenbat karboxilo multzo dituzten, mono-, di-, tri-, etab. aurrizkiak jartzen zaizkie. Alifatikoak eta aromatikoak bereizten dira horien artean.\nAzido klorhidrikoa. Usain mineko gas kolorgea, airea baino astunagoa (HCl). Itsasoko gatzetik ateratzen da. Metal gehienak herdoiltzen ditu. Urarekin nahastuta erabili ohi da.\nAzido laktikoa (CH3–CH(OH)–COOH). Isurkari kolorgea, likatsua. Esne mikatzetik ateratzen da. Giharretan, odolean, okelaren zukuan eta zenbait jaki hartzitutan azaltzen da.\nAzido nukleikoa. Zelula bizien nukleoan proteina bezala bereziki, aurkitzen diren bi azido konplexuetako bat, DNA edo RNA.\nAzido oleikoa. Azido oliotsua, glizerinarekin nahastuta dago animalien eta landareen gantzean, olioetan bereziki. Kolorgea da, eta uretan disolbagaitza.\nAzido oxalikoa (HOOC–COOH2). Gai solidoa, kolorez zuria, usain sarkorrekoa eta pozoitsua da. Uretan erraz disolbatzen da. Tinta, koloregaiak, etab. egiteko erabiltzen da.\nAzido perklorikoa (HClO4). Isurkari kolorgea. Erraz lurruntzen da eta ke handia ateratzen du erretzerakoan. % 70etik gorako kontzentrazioetan lehertu egiten da. Oxidatzaile gisa erabiltzen da eta azido honen gatzak, perkloratoak, leherkariak egiteko erabili ohi da.\nAzido pikrikoa (C6H2(NO2)3OH). Gai solidoa, mingotsa. Kristaltzen denean kolore hori argiko xaflatxoak eratzen ditu, uretan erraz disolbatzen direnak. Koloregaiak eta leherkariak egiteko erabiltzen da. Azido nitrikoak fenikoarekin erreazkionatzen duenean lortzen da.\nAzido salizilikoa (HO.C6H4.COOH). Kolore zuriko xaflatxotan kristaltzen den gai solidoa. Uretan ez da erraz disolbatzen. Azido fenikoa eta anhidrido karbonikoa nahastuz prestatzen da. Hezueriaren sendagai bezala, antiseptiko bezala, etab. erabiltzen da.\nAzido silizikoa. Hauts eran azaltzen den gai solidoa, kolore zurikoa. Silizioa, oxigenoa eta hidrogenoa ditu osagai. Silikatoak azidoen bidez deskonposatuz lortzen da.\nAzido sulfhidrikoa. Gas kolorgea, uretan erraz disolbatzen dena. Sufrez eta hidrogenoz osatua. Albuminak deskonposatzen direnean lortzen da, zerbait usteltzen denean; hori dela eta arrautza ustelduaren usainarekin nahasten da askotan azido honena. Ur mineral sulfurosoen osagaietako bat izaten da. (H2S).\nAzido sulfurikoa (H2SO4). Isurkari oliotsua, kolorgea eta usainik gabea. Gai organikoak kiskali egiten ditu eta urarekin nahastuz beroa ematen du. Industrian oso erabilia da. Azido sulfurosoa urarekin oxidatuz lortzen da.\nAzido sulfurosoa (H2SO3). Anhidrido sulfurosoa urarekin nahastuz lortzen den isurkari kolorgea. Zuritzaile bezala erabiltzen da.\nAzido tartarikoa (HOOC–CHOH– COOH–COOH). Gai solido organikoa. Tartaroaren eratorria da. Medikuntzan, argazkigintzan, etab. erabilia.\nAzido urikoa (C5H4N4O3). Gai solidoa, uretan disolbagarriak diren ezkata zurixka bezala azaltzen dena. Karbonoa, nitrogenoa, hidrogenoa eta oxigenoa ditu osagai. Ugaztunetan, neurri txikian azaltzen da eta gernuaren bidez kanporatzen da; batzuetan, pilatu egiten da eta eritasuna sortzen da orduan.\nAzido zianhidrikoa (HCN). Isurkari kolorgea, oso pozoitsu eta lurrunkorra. Almendra garratzaren zaporea du. Zianuro multzo bati azido sulfurikoa gehituz lortzen da, eta erabili behar den unean prestatzen da.\nAzido zianikoa (HOCN). Gai pozoitsua, azido fulminikoaren isomeroa baina tenperatura hotzetan izan ezik oso aldakorra dena.\nAzido zianurikoa (H3C3N3O2). Kristal itxurako gai zuria, urea berotuz lortzen dena.\nAzido zinamikoa (C6H5–CH=CH–COOH). Gai solidoa, zuria. Kanelan eta zenbait ukendutan dago.\nAzido zitrikoa (HOOC–CH2–C(OH)(COOH)–CH2–COOH). Gai solidoa, mingotsa. Oso erraz disolbatzen da limoiaren eta horren gisako fruituen uretan. ura lurruntzen denean kolorerik gabeko kristalak eratzen ditu. Jakietan, ehungintzan eta metalentzat garbigaiak egiteko erabiltzen da.\n↑ Acide, actu-environnement.com webgunean\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/11/23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nBNF: 119826072 (data)


Alkohola eta gazteak | Pays Basque | KAZETA\nBIDEOA - Gaur egun nolakoa da gazteek alkoholarekin duten harremana? Datuen arabera, nahiz eta egungo belaunaldiek gutiago kontsumitzen duten, kontsumitzeko modua ezberdina da. Horretaz ere jabetu da Herri Urratseko elkartea. Badira bi urte gaiarekiko prebentzio neurriak plantan ematen dituela, ANPA erakundearen laguntzaz.\nIurre BIDEGAIN|19/02/2018|0 commentaires Mis à jour à:\nAlkohola nerabeek gehien kontsumitzen duten substantzia da. 2005tik 2014era urtean behin mozkortu diren pertsonen kopurua %33tik %46ra pasa dela dio Gazte eta hezkuntza popularraren Erakunde Nazionalak (INJEP). Urtean hiru aldiz mozkortu direnen kopurua, ordea, kasik bikoiztu da: %15etik %29ra. Haatik, azken kontsumo tasa apaldu dela diote adituek. Horren ordez, fenomeno berriak agertzen dira. Herri Urratsen ere ohitura aldaketez jabetu direla azaldu du Estelle Goñi bestaren arduradunak. Alkoholaren kontsumoaren problematikari aurre egiteko, hainbat desmartxa antolatu ditu elkarteak.\nIpar Euskal Herriko alkoholaren kontsumoari buruzko datuak ezezagunak dira. Gaur egun, soilik Estatu frantses mailakoak zein Akitania Berrikoak plazaratu dituzte. Pierre Dalouède psikiatra eta Bizia elkarteko zuzendariak dioenez, alkohola eta gazteen arteko lotura "arau" bat da. Gizartearen garapenak eta prebentzio neurriek kontsumoa murriztea ahalbidetu dute. Elodie Negre ANPPA elkarteko zuzendariaren erranetan, nahiz eta kontsumoa apaldu den, kontsumitzeko moduak aldatu dira.\nHain zuzen ere, azken urteetan "botellon" fenomenoa geroz eta presenteagoa da. Hots, gazteek ostatuetan kontsumitu ordez, haiek botilak erosten dituzte. Horrekin batera Iparraldeko Europan sortu zen "binge drinking" deituriko fenomenoa geroz eta ohikoagoa dela aipatu du. Hau da, alkohola azkarrak fite edatea, ahalik eta azkarren mozkortzeko.\n"Aitzineko belaunaldiek ezberdinki kontsumitzen zuten. Festa eta familia giroan zen, batez ere. Gaur egungo belaunaldiek beren artean kontsumitzen dute, mozkortzeko helburuarekin", aipatu du Elodie Negrek.\nPierre Dalouède psikiatraren erranetan, alkohola "plazera ematen" duen substantzia da. Bestarekiko lotura kulturala atzeman daitekeela dio. "Nork imajinatzen ahal ditu Baionako edo Iruñeko bestak alkoholik gabe?", gehitu du.\nGarapen nabarmenik ez\nHerri Urrats elkartearentzat alkoholaren kontsumoaren gaia garrantzitsua da. Problematikari aurre egiteko, hainbat desmartxa burutzen ditu. Hala nola, bestan plantan ematen duen afixaketak. Bai, gazteei zuzendurikoa baita ostatuaren lan egiten duten burasoei zuzendurikoa ere. Azken horrek salmentari eta legeari buruzko informazioak eskaintzen ditu, batez ere.\nGainera, badira bi urte ANPAA elkartearekin lan egiten duela elkarteak. Bestan parte hartzen dutenei formakuntza bat eskaintzeaz gain, Senpereko lakuan presente dago ere.


Madhavi Vaidya-ren artikuluak Martech Zone |\nArtikuluak Madhavi Vaidya\nMadhavi Sormenezko Editoreen Idazlea da, 8 urte baino gehiagoko esperientzia duena B2B industrian. Eskarmentu handiko edukien idazlea den aldetik, bere helburua enpresei balio erantsia ematea da, edukiak idazteko duen trebetasun bereziaren bidez. Idatzizko hitzarekiko maitasunarekin teknologia eta enpresa munduaren arteko zubi linguistikoa ezartzea du helburu. Edukiak idazteaz gain, margotzea eta sukaldatzea gustatzen zaio!\nLarunbata, abenduaren 19, 2020 Larunbata, abenduaren 19, 2020 Madhavi Vaidya\nGated edukia B2B enpresa askok erabiltzen duten estrategia da eduki onak eta esanguratsuak emateko trukean sari onak lortzeko. Gated edukira ezin da zuzenean sartu eta informazio garrantzitsua trukatu ondoren lor daiteke. B80B marketin aktiboen% 2 atarikoa da; gated edukia estrategikoa baita B2B liderra sortzeko enpresentzat. Hubspot Garrantzitsua da B2B enpresa eta horrelakoak bazara, atez ateko edukiaren garrantzia jakitea\nB2B berunezko sorkuntza arrakastatsurako bi tresna eraginkorrenak\nAstelehena, ekaina 15, 2020 Astelehena, ekaina 15, 2020 Madhavi Vaidya\nAukeratu bezeroaren enpatia eta bezeroaren esperientzia zure estrategiaren osagai garrantzitsu gisa eta baliteke jada belaunaldiko puzzlea osatzeko falta den pieza aurkitzea.


BeratiK: apirila 2014\nGAZTE EGUNERAKO KARTEL LEHIAKETA\nKartel lehiaketa iragartzen duen kartela\nMaiatzaren 24rako aurreikusita dagoen aurtengo Gazte Eguna iragartzeko kartel lehiaketa eginen dute Kaxerna Gaztetxekoek. Aurtengoa 10. aldia izanen da egun hau antolatzen dela eta parte hartzea bultzatzeko, kartel proposamena apirilaren 28rarte bidali daiteke kaxerna_gaztetxea@hotmail.com helbide elektronikora. Informazio gehiago Kaxerna blogan.\nEgilea: Unknown ordua: 10:28 iruzkinik ez:\nBERAKO BESTAK ANTOLATZEKO BILERA\nBerako kultur batzordearen Bestak antolatzeko bilera hurrengo astelehenean izanen da, apirilak 7, ilunabarreko 19etan Beralandetan. Garagero bilera bat egin da, zeinean Juan Losa zinegotzia kanporatua izan zen bere jarrera desegokiarengatik.\nJoan den urteko Kartel irabazlea\nEgilea: Unknown ordua: 10:11 iruzkinik ez:\nKONTZERTUA KATAKUN ORTZIRALEAN: PALENKA\nBikotearen argazki bat\nBeraien kultura zabaldu asmoz sortu zuten elkarte kulturala da Palenka. Kantu herrikoiak jotzen dituzte beraien jatorrizko herrietakoak nahiz hemengoak eta kontzertuak ospakizun berezi eta elkartruke bezela ulertzen dituzte. Bertze aldi batean ere kantuan entzun genituen Katakun, era espontaneo xamarrean, baino oraingo honetan kontzertu osoa ematera datoz. Giro berexian murgilduko gara beraz ortziral honetan, apirilak 4, 22.30etan.\nGURE ESKU DAGO BILERAK\nJoan den ortziralean egin zen aurkezpenaren ondotik, Gure Esku Dago dinamika jorratzeko bilerak hasiko dire astizken honetan, 18.30tan Beralandetan. Aurkezpenean herriko arlo eta sentsibilitate ezberdinetako 30 bat lagun bildu ondotik, lan talde bat osatuko da Ekainak 8an eginen den Erabakitzeko Eskubidearen aldeko Gizakateari begira ekimen ezberdinak antolatu ahal izateko.


Zabalotegi aretoko arduradun lanpostua. Onartutako eta baztertutakoen zerrenda\nkomunikazioa-k Og, 2014-10-30 09:37-n bidalia\nJAKINARAZTEN DA 2014ko urriaren 20an Alkate andreak hurrengo dekretu hau eman duela:\n“Bergarako Udaleko Zabalotegi aretoko arduradun lanpostua betetzeko deialdia egin du eta eskaerak aurkezteko epea amaitu denez, aurkeztutako instantzia eta dokumentazioa azterturik, E R A B A K I D U T\nLEHENA: Onartutako eta baztertutakoen izangaien behin-behineko zerrenda hau onartzea:\nGehixago irakurri Zabalotegi aretoko arduradun lanpostua. Onartutako eta baztertutakoen zerrenda-ri buruz\nErrege Mintegiko eliza kultur areto bihurtzeko proiektuaren aurkezpen hitzaldia datorren martitzenean eta hurrengo 15 egunetan erakusketa\nkomunikazioa-k Az, 2014-10-29 19:46-n bidalia\nDatorren asteartean, azaroaren 4an, arratsaldeko 19:00etan, Bergarako Errege Mintegiko eliza kultura areto bihurtzeko proiektuaren aurkezpen irekia egingo da, elizan bertan. Herritar guztiak zaudete gonbidatuta.\nErrege Mintegiko eliza kultura aretoa bihurtzeko proiektua egingo duen, Vaumm arkitektura bulegoko Jon Muniategiandikoetxea arkitektoak, landu duten aurreproiektua aurkeztuko du herritarrei ezagutzera emateko.\nGehixago irakurriErrege Mintegiko eliza kultur areto bihurtzeko proiektuaren aurkezpen hitzaldia datorren martitzenean eta hurrengo 15 egunetan erakusketa-ri buruz\n1. mailako ofizial igeltseroen lan-poltsa. Azken emaitzak\nkomunikazioa-k Az, 2014-10-29 10:00-n bidalia\nOBRA ETA ZERBITZUETAKO BRIGADARAKO 1. MAILAKO OFIZIAL IGELTSEROEN LAN-POLTSA OSATZEKO DEIALDIA\nEskaera orriarekin batera aurkeztutako dokumentazioarekin egiaztatu ez duten izangaiek, 2014ko urriaren 28an egindako euskarako egiaztatzeko frogan, lortutako behin behineko emaitzak eta egiaztatutako merituen atalean izandako balorazioak honako hauek dira:\nGehixago irakurri1. mailako ofizial igeltseroen lan-poltsa. Azken emaitzak -ri buruz\nKioskoen, Ibien eta Taxien 2014ko erreziboak ordaintzeko epea abenduaren 30ean amaitzen da\nkomunikazioa-k Az, 2014-10-29 09:07-n bidalia\nUrriaren 31tik abenduaren 30era izango da borondatezko diru-sarrera egiteko epea.\nGehixago irakurriKioskoen, Ibien eta Taxien 2014ko erreziboak ordaintzeko epea abenduaren 30ean amaitzen da-ri buruz\nObra eta zerbitzuetako burua. Onartutako eta baztertutakoen zerrenda. Lehen frogarako deialdia\nkomunikazioa-k Or, 2014-10-24 10:50-n bidalia\n“Bergarako Udalak Obra eta Zerbitzuetako Buruaren lanpostua betetzeko deialdia egin du eta eskaerak aurkezteko epea amaitu denez, aurkeztutako instantzia eta dokumentazioa azterturik, ERABAKI DUT\n· AGIRRE ITURBE UNAI\nGehixago irakurriObra eta zerbitzuetako burua. Onartutako eta baztertutakoen zerrenda. Lehen frogarako deialdia-ri buruz\nAzaroko kultura gida argitaratu da\nkomunikazioa-k Or, 2014-10-24 09:36-n bidalia\nAzaroko kultura gida ikusteko sakatu hemen\nGehixago irakurriAzaroko kultura gida argitaratu da-ri buruz\nJose Agustin Gurrutxaga-ren argazki erakusketa Aroztegi Aretoan\nkomunikazioa-k Og, 2014-10-23 14:22-n bidalia\nJose Agustin Gurrutxaga-ren "Ikuspuntuak" argazki erakusketan Aroztegi Aretoan\nHasiera: urriaren 24a, inaugurazioa\nAmaiera: azaroaren 9a\nGehixago irakurriJose Agustin Gurrutxaga-ren argazki erakusketa Aroztegi Aretoan-ri buruz\n1. mailako ofizial igeltseroen lan-poltsa. Froga praktikoen emaitzak\nkomunikazioa-k Og, 2014-10-23 13:43-n bidalia\n2014ko urriaren 23an egindako froga praktikoan izangaiek lortutako behin behineko emaitzak honako hauek dira:\n15397091V EZ GAI\n72452214Y EZ GAI\n15399141C EZ GAI\n15975696B EZ GAI\nEmaitzen aurka erreklamazioak aurkezteko epea urriaren 28a arte izango da.\nGehixago irakurri1. mailako ofizial igeltseroen lan-poltsa. Froga praktikoen emaitzak-ri buruz\nDomekan, Familia Triatloia eta irristaketa, ziklismoa eta zirku txikia\nkomunikazioa-k Og, 2014-10-23 10:40-n bidalia\nDomeka honetan, urriaren 26an, Kirola Kalean egitaruarekin jarraituta Familia Triatloia eta irristaketa, ziklismo eta zirku txikiko ekintzak egongo dira.\nFamilia Triatloia, bere seme-alabek Lehen Hezkuntzan dituzten familiek parte har dezaten egokituta dago, familia guztiek erraz eta era atsegin baten frogak bete ditzateke.\nGehixago irakurriDomekan, Familia Triatloia eta irristaketa, ziklismoa eta zirku txikia -ri buruz


Erromeria Egunak dantzan jarriko du Errenteria larunbatean — dantzan.eus\nHemen zaude: Hasiera › Hemeroteka › Erromeria Egunak dantzan jarriko du Errenteria larunbatean\nErromeria Eguna egingo du larunbatean Ereintza Dantza Taldeak hemezortzigarrenez, eta egitarau zabala prestatu dute aurten ere egun osorako, dagoeneko Madalena Jaien aurrerapena bihurtu den dantzazaleen egun handirako. Azken horiek, dantzazaleak direla egunaren protagonistak esan du Alain Maya Ereintzako kideak, eguna aurkezteko, antolaketako Juantxo Maya, Maddalen Arenaza eta Mila Alberro, eta Ion Collar Kultura zinegotziarekin batera egin duen agerraldian: “Herritarrak dira protagonistak, beraiek gozatzen dute egun horretan, eta herritarrik gabe ez litzateke Erromeria Egunik izango”.\nTxorimaloak, Elizagoein Ahizpak eta Errenteria Musikaleko trikitilariek, Alkarkide txarangak, Errenteriako Gaiteroak dultzaina jotzaileek, Oarsoaldeko txistulariek eta Zubietako joaldunek beteko dituzte bazterrak eguerdira bitartean. 10:45ean diana egingo dute talde horiek guztiek batera. Arratsaldeko erromeria, berriz, Juan Mari Beltran eta Fernando Jalónen Xirolarrua, eta Aiko taldeen eskutik helduko da. Xirolarrua taldea gainera, Galiziatik zuzenean helduko da Santiago de Compostelan azken diskoa aurkezteko kontzertua eginda.\nHauetaz gain, egun osoan zehar, trikitilari gazteak, txalapartariak, irrintzilariak eta talogileak ere izango dira herria girotzen.\nLeinua Dantza taldearen saioa\nGoizeko saioan Euskal Herriko dantza ezagunenei tartea eskaintzea erabaki zuten antolatzaileek duela hiru urte, eta herrialde guztietako jendeak parte hartzeari ere garrantzia ematen diotela nabarmendu du Juantxo Mayak. Horren harira, Hiriburu (Lapurdiko) Leinu Dantza taldeak saioa egingo du eguerdian Zumardian, “helburua da Euskal Herrian dauden dantza tradizionalak herritarrei erakustea”. 13:30ean izango da lapurtarren saioa.\nHerri bazkaria antolatu dute aurten ere Koldo Mitxelena plazan 14:30ean. 400 lagun bilduko direla aurreikusi dute antolatzaileek eta txartelak Arkaitza tabernan, Belen gozotegian, eta Paki dietetika zentroan eros daitezke 15 euroan helduentzat, eta 10 euroan haurrentzat.\nHerri dantzei eta erromeria giroari bultzada emateko hasi ziren orain 18 urte Erromeria Eguna antolatzen Ereintza Dantza Taldeko kideak: “Hemezortzi urte beranduago, apurka-apurka, aurrerapausoak ematen ari garela esan dezakegu, eta baita ere jaialdia sendotu egin dela”.\nUrtero egiten duen lana eskertu dio Ereintza Dantza Taldeari Collarrek udalaren izenean. Eta eskertzekin jarraitu dute antolatzaileek. Izan ere, udalaren laguntza eta herriko saltokien laguntzarik gabe Erromeria Eguna antolatzea ezinezkoa litzatekeela esan dute: “Herriko saltokiek musika, dantza eta kulturaren aldeko apustua egiten dutela agerian dago. Haien ekarpenei esker jarraitu dezakegu lanean”.\nGonbitea egin du Ereintza dantza taldeak: “Errenteria-Oreretako plazan dantzan ikusi nahi zaitugu jo eta su. Zatoz dantzara plazara”.\nErrenteria Dantzan, igandean\nLarunbatean bezala, igandean ere dantzak izango du protagonismoa Errenteria-Oreretan, Ereintza Dantza Taldearen eskutik ere. Errenteria Dantzan egingo dute, eta bertako dantzariekin batera Mazedoniako Orce Nikolov taldea izango da oholtza gainean 19:00etatik aurrera Zumardian.\n10:45: Diana herriko kaleetan zehar.\n11:30: Hamaiketakoa Koldo Mitxelena plazan.\n12:00: Kalez kale, musikari eta dantzariak herriko kaleetan.\n13:30Leinu Dantza Taldearen (Hiriburu, Lapurdi) Saio Zumardian.\n14:30: Herri bazkaria Koldo Mitxelena plazan. Menua: Entsalada epela, piper beteak pikilo saltsan, marmitakoa, izozkia, kafea eta edaria.\n18:00: Erromeria Zumardian Alkarkide txaranga, Xirolarrua eta Aiko taldeekin.\nJuantxo Maya, Mila Alberro, Ion Collar, alain Maya eta Maddalen Arenaza.


Bizkaiko Foru Aldundiak 9,9 milioi euroko kenkariak (%15) aplikatu dizkie Sozietateen gaineko Zergan 2013 eta 2015 artean, garapen iraunkorra, ingurumenaren zaintza eta hobekuntza zein energia iturrien aprobetxamendu eraginkorragoa lortzera zuzendutako inbertsioak egin ondoren ingurumen egokitasunaren ziurtagiria lortu duten 72 enpresari.\nMota guztietako enpresak izan dira -hala lokal komertzialak nola automozioan edo hondakinen birziklatzean diharduten enpresak-, eta guztira 236 proiektu aurkeztu dituzte. Proiektu gehienak (132) energia berriztagarriak erabiltzearen eta eraginkortasun energetikoaren ingurukoak zein hondakinak minimizatu, berrerabili eta balorizatzearen ingurukoak (57) izan dira.\nBizkaiko Aldundiak jakinarazi duenez, proiektu horiei guztiei esker «hobekuntza nabaria» lortu da, esaterako, CO2ren isurketak murrizteari dagokionez. Izan ere, 2015eko ekitaldiari soilik begiratuta, ingurumen egokitasunaren ziurtagiria lortu zuten enpresek egindako inbertsioen ondorioz hala isurketen 6.354,62 tona murriztu ziren.\nBukatu berri den urtean 75 proiektuk lortu dute ziurtagiria: batez ere energia berriztagarriak erabiltzearen eta eraginkortasun energetikoaren inguruko proiektuak (45) zein hondakinak minimizatu, berrerabili eta balorizatzearen ingurukoak (27) izan dira. Gainerako hiru inbertsioak ur kontsumoa minimizatu eta ura araztearen ingurukoak izan dira.\nIngurumen egokitasunaren ziurtagiria eskuratzen duten enpresei %15eko kenkaria aplikatzen zaie Sozietateen gaineko Zergan. Edozein ekoizpen sektoretako enpresak izan daitezke, baina sozietate egoitza Bizkaian izan behar dute. Hobariok lortzeko, proiektua Iraunkortasuna eta Ingurune Naturala Zaintzeko Sailean aurkeztu behar dute, eta sail horrek egin beharreko inbertsioa zein horrek eragingo dituen ondorioak aztertzen ditu, erabakitzeko ingurumen egokitasunaren ziurtagiria lortzeko baldintzak betetzen dituen ala ez.\nHorretarako, eta ziurtagiria eskatzeko aurkezten den proiektuaren motaren arabera, besteak beste, honako alderdi hauek aztertzen dira: zer ekoizpen prozesutan eragiten duen hondakinak minimizatzeko egindako inbertsioak eta zer teknika erabiltzen den horretarako; zer inbertsio egiten diren enpresaren mugikortasun iraunkorra bultzatzen duten aktiboetan, enpresak «mugikortasun iraunkorrerako planak» edo «enpresa garraiorako planak» izan zein ez.\nHalaber, espazio naturaletako ingurumena leheneratzeko egiten diren jarduketak ondare naturala eta ingurumen zerbitzuak hobetzeko diren, eta horretarako, espazioak leheneratu, biodibertsitatea sustatu eta ekosistemen funtzionamendu ekologikoa hobetzen duten; ura arazteko inbertsioek ur masen kalitate ekologiko ona lortzen laguntzen duten; edota energiaren intentsitatea edo energiaren kontsumo txikiagoari begira zer hobekuntza lortzen den ekipoak edo elementuak ordeztuz ere aztertzen dira.\nProiektuek ingurumen egokitasunaren ziurtagiria lortu ondoren, enpresek Ogasun eta Finantza Sailean aurkeztu behar dituzte, Sozietateen gaineko Zergari buruzko Foru Arauaren 65. artikulua zehazten den %15eko kenkaria aplikatu ahal izateko.


Nire alabek STEAM neskak izateko aukera izan dezatela nahi dut - Iametza Interaktiboa\nAdimen artifiziala, Big Data, errealitate areagotua… Etengabe entzuten ditudan kontzeptuak dira, datorren errealitatearen iragarleak. Errealitate horrek esku lana murriztuko du eta ondorioz lanpostu bat eskuratu nahi dugun gizakiok beste balio erantsi bat eman beharko diogu gure lanari; kualifikazio maila handitu beharko da, eskuduntza zientifiko-teknologikoagoak barneratu beharko ditugu, ikasteko grina sustatu beharko da, ez baita nahikoa gaur arte dakidanarekin aurrera jarraitu eta gizarteari ekarpena egiteko. Baina iragarpenek diotenez, hurrengo 10 urtetan ez da izango merkatuak eskatuko dituen lanpostuak betetzeko adina profesional. Horri genero ikuspegia gehitzen badiogu, arazoa larriagoa da. Gaur egun IKT alorrean mundu mailan emakumeen presentzia ez da %30era iristen (iturria: World Economic Forum).\nGainera, oraindik orain eta nahiz eta ahaleginak egiten diren, hezkuntza sistema kurrikularrean ezagutza kaxa bereizietan aurreikusten da: Matematika, Literatura, Euskara, Ingelesa… Nafarroan esaterako, badakit sekuentzia didaktikoekin lanean ari direla; ezagutza proiektuka planteatuta eta proiektu bakoitzean ezagutza arlo desberdinetako arduradunek parte hartuz. Nire inguruko sistema publikoan ez dut antzerakorik ezagutzen eta are gutxiago STEAM eskuduntzak barneratzeko ahaleginik.\nEtxean gure haurrek denetik dute (panpinak eta legoak, patineteak eta sokak, ordenagailuak eta liburuak, eskulanetarako materiala eta joko matematikoak…). Gure lehentasuna norbera gustura sentitzen den horretan esperimentatzeko aukera ematea da. Uste dut guraso gehienek bezala. Ez gara pedagogokoak ezta irakasleak ere; lan egiten dugu eta tamalez, nahi baino denbora gutxiago dugu haurrekin egoteko; baina gure umeen hezkuntza asko inporta zaigu eta ama, langile, tekno-afizionatu eta euskaldun bezala, tren hau ez galtzeko deia egin nahi dut. Nire alabek matematika, zientzia, teknologia, ingeniaritza edo artea gustuko badute STEAM neskak izateko aukera izan dezatela nahi nuke, kalitatezko eta doako testuinguru parte-hartzaile eta eraikitzaile batean heziz eta aberastuz, datorkien etorkizunean emakume, langile eta euskaldunak izan daitezen.


You are here: Home1 / Bilbo2 / 11. Ekozinemaldia\nAurten ere, hementxe dugu Ekologistak Martxanekin batera UPV/EHUn antolatzen dugun 11. Ekozinemaldia. Ura eta energian oinarrituta eta, ingurumenean ez ezik, giza eskubideetan suertatzen ari diren urraketetaz arituko gara.\nOraingoan Guatemalako Santa Cruz Barillas-eko komunitate indigenek energia hidroelektrikoarekin lan egiten duen enpresa espainiar baten aurka duten borrokari egingo diogu so.\n“Y lo poco que nos queda” dokumentalak preso politikoen emakumeengan jartzen du fokoa, eta estaduak eta enpresa transnazionalen kriminalizazio estrategiak azaleratzen ditu.\nOtto Pérez Molina, Ixil herriari egindako sarraskietan parte hartutako presidente ohiaren gobernu militarraren indarkeria eta injustiziak mahai gainean jartzen ditu filmak.\nMartxoak 22, 18:30tan Bilboko Ingeniaritza Goi Eskola Teknikoko hitzaldien gelan proiektatuko ditugu ondorengo dokumentalak:\nMartxoak 24, 16:30etatik aurrera Donostian izango gara, Gipuzkoako Eskola Politeknikoan:\nBi dokumentalen sinopsia lotura honetan topa dezakezua.\nSaio honez gain, beste batzuk ere egingo dira Hego Euskal Herrian zehar. Hementxe informazioa!\nGrALa garapenerako lankidetzan egiteko ilusioa Energia trantsizioa eta demokrazia nazioarteko mintegia


Pretty Little Liars - Wikipedia, entziklopedia askea.\nthriller television series (en) , teen drama (en) , misteriozko zinema, LGBTI+ related TV series (en) eta television series based on a novel (en)\nPretty Little Liars (en)\nNorman Buckley (en)\nRon Lagomarsino (en)\nMichael Grossman (en)\nLiz Friedlander (en)\nJamie Babbit (en)\nPaul Lazarus (en)\nJ. Miller Tobin (en)\nDana Gonzales (en)\nJoanna Kerns (en)\nJoshua Butler (en)\n[[Kategoria:Norman Buckley (en) zuzendutako telesailak]]\n[[Kategoria:Ron Lagomarsino (en) zuzendutako telesailak]]\n[[Kategoria:Arlene Sanford (en) zuzendutako telesailak]]\n[[Kategoria:Michael Grossman (en) zuzendutako telesailak]]\n[[Kategoria:Liz Friedlander (en) zuzendutako telesailak]]\n[[Kategoria:Bethany Rooney (en) zuzendutako telesailak]]\n[[Kategoria:Wendey Stanzler (en) zuzendutako telesailak]]\n[[Kategoria:Jamie Babbit (en) zuzendutako telesailak]]\n[[Kategoria:Paul Lazarus (en) zuzendutako telesailak]]\n[[Kategoria:J. Miller Tobin (en) zuzendutako telesailak]]\n[[Kategoria:Dana Gonzales (en) zuzendutako telesailak]]\n[[Kategoria:Joanna Kerns (en) zuzendutako telesailak]]\n[[Kategoria:Joshua Butler (en) zuzendutako telesailak]]\n[[Kategoria:Michael Goi (en) zuzendutako telesailak]]\nSara Shepard (en)\n[[Kategoria:Sara Shepard (en) idatzitako telesailak]]\nTroian Bellisario (Spencer Hastings (en) )\nShay Mitchell (Emily Fields (en) )\nAshley Benson (Hanna Marin (en) )\nSasha Pieterse (Alison DiLaurentis (en) )\nLucy Hale (Aria Montgomery (en) )\nJanel Parrish (Mona Vanderwaal (en) )\nIan Harding (Ezra Fitz (en) )\nKeegan Allen (Toby Cavanaugh (en) )\nTammin Sursok (Jenna Marshall (en) )\nLindsey Shaw (Paige McCullers (en) )\nBianca Lawson (Matte Babel (en) )\nSean Faris (en)\nAmber Borycki (en)\nLarisa Oleynik (en)\nChuck Hittinger (en)\nRebecca Breeds (en)\nRobbie Amell (en)\nBrett Dier (en)\nMichael Halsey (en)\n[[Kategoria:Sean Faris (en) antzeztutako telesailak]]\n[[Kategoria:Amber Borycki (en) antzeztutako telesailak]]\n[[Kategoria:Anne Marie Loder (en) antzeztutako telesailak]]\n[[Kategoria:Larisa Oleynik (en) antzeztutako telesailak]]\n[[Kategoria:Chuck Hittinger (en) antzeztutako telesailak]]\n[[Kategoria:Nathaniel Buzolic (en) antzeztutako telesailak]]\n[[Kategoria:Rebecca Breeds (en) antzeztutako telesailak]]\n[[Kategoria:Brett Dier (en) antzeztutako telesailak]]\n[[Kategoria:Michael Halsey (en) antzeztutako telesailak]]\nCharlie Craig (en)\nOliver Goldstick (en)\n2010eko ekainaren 8a\n2017ko ekainaren 27a\nRosewood, Pennsylvania (en)\nPretty Little Liars →Pretty Little Liars: The Perfectionists (en) , Ravenswood (en) , Pretty Little Liars: Original Sin (en) eta Pretty Dirty Secrets (en)\nPretty Little Liars Estatu Batuetan sortutako telesaila da, Sara Shepard-en liburuetan oinarrituta. 2010eko ekainaren 8an estreinatu zen Estatu Batuetako ABC Family kanalean eta arrakastatsua izan zen. 2011ko urtarrilaren 17an, Espainiako MTV kanalean hasi zen, eta urte horretako martxoaren 30ean Boomeran Latinoamerikan. Gaur egun, AXN White-n seigarren denboraldia igortzen ari dira eta denboraldi gehiago egiteko intentzioa dute.\nDBH-ko bigarren mailan dauden lau lagun, minduta geratzen dira bere taldeko buruzagia Alison DiLaurentis desagertzen denean, bost neskak elkarrekin lo egin zuten gau batean. Gertaera honen ondoren, lau nesken arteko harremana desegiten da, baina, urte baten ondoren, Alison bere etxean agertzen da, hilda, eta lau neskak berriz elkartzen dira, -A deritzon pertsonai batek mobilera mezuak bidaltzen dizkietelako, beraien sekretuak dakizkiela esanez. Orain neskak, A nor den asmatu behar dute, bere sekretuak hel ez daitezen besteen eskuetara. Txarrena da, neskek ezin diotela inori A-ren berri eman, eta honek gauzak zailagoak egiten ditu.\nHanna Marin (Ashley Benson): pisu handiko neska zen eta estua izatea zen bere ametsa. Alisonen desagertzearen ondoren, pisua galdu eta instutuko pertsonarik garrantzitsuena bihurtzen da, Monarekin batera. Baina horretaz gain, Hannak, duen fama guztia gal dezake, A-k dakizkien sekretu guztiengatik, adibidez, bere bulimia, edo poliziarekin zituen arazoak. Bere gurasoak banaturik daude, eta gaur egun Caleb deitutako mutil batekin dabil\nAria Montgomery (Lucy Hale): Islandian urte oso bat egon zen Alison desagertu ostean, eta heltzerakoan, ez da dena hain erraza; A-k badaki Byronek (Ariaren aitak) bere emaztea engainatu zuela beste batekin. Honetaz gain, Aria, bere irakaslearekin (Ezra Fitz) harreman sekretua du, noski, A-k ere badakiena.\nEmily Fields (Shay Mitchell): Emily bigarren mailako neska perfektua da, emaitz akademiko oso onak ditu, kirolaria da, eta oso alaba ona. Baina A-k badaki bere sekreturik garrantzitsuena; Emily homosexuala da eta harreman bat izan zuen Maya St Germain-ekin, Alison-en etxean bizi zen neska berriarekin. Maya erreabilitazio kanpamendu batera joan zen, eta bueltatzean, oraindik Emily maite duen ala ez erabaki behar du.\nSpencer Hastings (Troian Bellisario): Bizitza perfektua duela dirudi, akademikoki emaitza hobezinak ditu, baina A-ren mezuak heltzen hasten direnean bere bizitzak aldaketa handia izaten du. Bere arreba Melissaren bikote guztiekin musukatu da, eta A-k badaki. Horretaz gain, Toby Cavanaugh-ekin harremana izan zuen, baina A-ren erruz amaitu behar izan zuten.\nAlison Dilaurentis (Sasha Pieterse): Rosewood-eko neska ezagunena zen, baina ematen zuen irudia ez zen benetazkoa, Alison manipulatzailea eta batez ere misteriotsua zen. Egun batean desagertu, eta urte baten ondoren hilda agertzen da.\nPretty Little Liars telesailak 7 denboraldi daude eta bukatutzat emana dago. MTV Espainian lehenengo denboraldia ematen zuten eta AXN White-n sei denboraldiak igorri dituzte.\nHanna Marin-etik eratorriak :\nAshley Marin (Laura Leighton): Hannaren ama.\nTom Marin (Roark Critchlow): Hannaren aita.\nMona Vanderwaal (Janel Parrish): Alison desagertu ondoren, Mona izan zen Hannaren lagun mina.\nDarren Wilden (Bryce Jonhson): Hannaren amak berarekin harreman bat izan zuen. Horretaz gain Alisonen heriotza inbestigatzen dagoen detektibea da.\nSean Ackard (Chuck Hittinger): Hannaren lehenengo mutilaguna izan zen, Caleb baino lehenago.\nCaleb Rivers (Tyler Blackburn): Hannaren oraingo mutilaguna da.\nLucas Gottesman (Brendan Robinson): Betidanik Hanna maitatu izan duen mutila da. Kapitulu batean, A-k Hanna behartu zuen Lucas-ekin dantzatzera.\nSpencer Hastings-etik eratorriak :\nMelissa Hastings (Torrey DeVitto): Melissaren arreba da, bera baino nagusiagoa. Melissa eta Spencerren arteko harremana ez da oso ona, batez ere Spencerrek Melissaren nobixuekin izaten dituen musuengatik.\nPeter Hastings (Nolan North): Spencerren aita.\nVeronica Hastings (Lesley Fera): Spencerren ama.\nWren Kim (Julian Morris): Melissarekin harreman serioa zuen, baina Spencerrek dena izorratu zuen.\nAlex Santiago (Diego Boneta): Spencerren mutilaguna izan zen.\nIan Thomas (Ryan Merryman): Melissaren gizona zen, baina hil egin zuten. Ian-ek harreman sekretua izan zuen Alisonekin.\nToby Cavanaugh (Keegan Allen): Hasieran Alison-en desagerpena bere errua zela uste zuten denek, eta baita ere kartzelan egon zen. Baina Tobyrenganako froga gutxi zeudenez, kanporatu zuten, eta Spencer eta bera maitemindu ziren. A-ren erruz, Spencerrek Toby-rekin moztu zuen.\nEmily Fields-etik eratorritakoak\nPam Fields (Nia Peeples): Emily-ren ama.\nWayne Fields (Eric Steinberg): Emily-ren aita.\nMaya St Germain (Bianca Lawson): Emily-ren lehen neskalaguna izan zen. Maya errehabilitazio kanpamendura joan zenean, moztu zuten, baina bueltatzerakoan dena berriro konponduko zela zirudien.\nBen Coogan (Steven Crueger): Emily-ren lehen mutilaguna (mutila) izan zen.\nPaige McCullers (Lindsey Shaw): Maya joan zenean, Emily eta Paige harreman motza izan zuten.\nSamara Cook (Claire Holt): Paigeren ondorioz Emily eta Samara ezagutu eta maitemindu ziren. Baina A-ren ondorioz amaitu behar izan zuten.\nAria Montgomery-tik eratorriak\nElla Montgomery (Holly Marie Combs): Ariaren ama.\nByron Montgomery (Chad Lowe): Ariaren aita.\nMike Montgomery (Cody Christian): Ariaren neba.\nEzra Fitz (Ian Harding): Ariaren irakaslea eta mutilaguna.\nJackie Molina (Paloma Guzmán): Ezraren neskalaguna izan zen eta Ariarekin duen harremana oso txarra da.\nGarret Reinolds (Yani Gellman): Alisonen heriotza inbestigatzen duen beste gizon bat da. Nesken laguna zen, baina beren bizitzetan sartzen hasi zenean dena aldatu zen. Jenna Marshalekin du harremana.\nJenna Marshal/ Jenna Cavanaugh (Tammin Sursok): Jenna Marshal da bere benetako izena baina Toby-ren ahizpaordea denez, Jenna Cavanaugh da orain duen izena. Itsua da eta oso misteriotsua. Garret Reinolds-ekin du harremana.\nAnne Sullivan (Annabeth Gish): Nesken psikologoa da. A-k hilda zegoela sinestarazi zien neskei, eta horren erruz kartzelan amaitu zuten bigarren denboraldiaren lehenengo erdiaren azken kapituluan.\nChad Lowek zuzendutako telesailak\nMelanie Mayronek zuzendutako telesailak\nI. Marlene Kingek zuzendutako telesailak\nKimberly McCulloughek zuzendutako telesailak\nRoger Kumblek zuzendutako telesailak\nTroian Bellisariok zuzendutako telesailak\nJoseph Doughertyk zuzendutako telesailak\nMick Garrisek zuzendutako telesailak\nI. Marlene Kingek idatzitako telesailak\nJoseph Doughertyk idatzitako telesailak\nTroian Bellisariok antzeztutako telesailak\nShay Mitchellek antzeztutako telesailak\nJanel Parrishek antzeztutako telesailak\nIan Hardingek antzeztutako telesailak\nLaura Leightonek antzeztutako telesailak\nHolly Marie Combsek antzeztutako telesailak\nChad Lowek antzeztutako telesailak\nTyler Blackburnek antzeztutako telesailak\nKeegan Allenek antzeztutako telesailak\nLindsey Shawek antzeztutako telesailak\nTorrey DeVittok antzeztutako telesailak\nNia Peeplesek antzeztutako telesailak\nDrew Van Ackerrek antzeztutako telesailak\nBrant Daughertyk antzeztutako telesailak\nYani Gellmanek antzeztutako telesailak\nBianca Lawsonek antzeztutako telesailak\nVanessa Rayk antzeztutako telesailak\nRyan Merrimanek antzeztutako telesailak\nDiego Bonetak antzeztutako telesailak\nClaire Holtek antzeztutako telesailak\nGregg Sulkinek antzeztutako telesailak\nArden Chok antzeztutako telesailak\nKamar de los Reyesek antzeztutako telesailak\nReggie Austinek antzeztutako telesailak\nSteve Talleyk antzeztutako telesailak\nChloe Bridgesek antzeztutako telesailak\nSydney Pennyk antzeztutako telesailak\nP.J. Boudousquéek antzeztutako telesailak\nAurora Perrineauk antzeztutako telesailak\nAeriél Mirandak antzeztutako telesailak\nMaddie Zieglerrek antzeztutako telesailak\nEmma Dumontek antzeztutako telesailak\nYvette Freemanek antzeztutako telesailak\nKristen Clokek antzeztutako telesailak\nBetty Buckleyk antzeztutako telesailak\nMary Page Kellerrek antzeztutako telesailak\nTitus Odell Makin Jr.ek antzeztutako telesailak\nElizabeth McLaughlinek antzeztutako telesailak\nRumer Willisek antzeztutako telesailak\nMelanie Mayronek antzeztutako telesailak\nMichelle Hurdek antzeztutako telesailak\nJake Wearyk antzeztutako telesailak\nLauren Tomek antzeztutako telesailak\nI. Marlene Kingek antzeztutako telesailak


Azken dortsalak San Silvestre lasterketan parte hartzeko - Bilbaohiria\nAzken dortsalak San Silvestre lasterketan parte hartzeko\nJende ugarik eman du izena online abenduaren 31ko San Silvestre lasterketan parte hartzeko. “Martxa honetan”, Korrikazaleak Kirol Elkarteko kideen esanetan, “karrera egunean ez da egongo aurrez aurre izena emateko aukerarik”.\n“Ez utzi azken unerako eta egin ez baduzu eman ezazu izena lehenbailehen”, diote Korrikazaleak Kirol Elkarteko arduradunek. “Ez zaitez geratu urteko lasterketa dibertigarrenetik kanpo eta bukatu urtea zure kuadrillarekin korrika eginez”.\nAurtengoan, helmugako gunean DJak izango dira giroa berotzen eta, zortzi kilometro egin ostean, dantzarako aukera izango dute korrikalariek “indarrik baldin badute”.\nBilbo-Errekalde San Silvestre lasterketak hiri barruko ibilbidea du, 7.910 metrokoa. Bilbon eta Bizkaian jarraitzailerik gehien duten herri-lasterketetakoa da.\nAurreko edizioetan bezala, formatu bi egongo dira: goizean San Silvestre Txiki izango da 4 eta 15 urte bitartekoentzat. 16:30ean, aldiz, Guggenheim Museoko zabaldegian 2016ko Bilbo-Errekalde San Silvestre lasterketari emango zaio hasiera.\nErrekaldeko auzoan San Silvestre Txikia izango da 10:45etik 13:00etara. Proba 4 eta 15 urte bitartekoentzat da. Izen ematea doakoa da eta abenduaren 26ra arte egin ahal izango da www.txikis.sansilvestrebilbao.com web-orrian. Abenduaren 28an, 29an eta 30ean, 17:00etatik 20:30era arte, eta abenduaren 31n lasterketa hasi baino 15 minutu lehenagora arte dortsalak jasotzeko aukera egongo da, Errekalde plazako Gabriel Aresti HLHI-ko gimnasioan.\nAurreko edizioetan bezala, zenbakiak jasoko diren egunetan eta kirol proba egin bitartean eskolarako materiala batuko da, Solidaridad con América Latina GKEren laguntzarekin.\n2.500 lasterkari inguru\nBeste alde batetik, 2016ko Bilbao-Errekalde San Silvestre lasterketari ekingo zaio 16:30ean, Guggeheim museoko zabaldegian hasi eta Errekaldeko Plazan amaitzeko. Lasterketan 2500 lasterkaritik gora egotea dago aurreikusita.\nIzena emateko epea abenduaren 26rarte egongo da zabalik, gaueko 23:59ak arte, www.salsilvestrebilbao.com web-orrian. Izen-emateak 9 euroko prezioa izango du. Banatu gabe dortsalak egonez gero, izena emateko epea abenduaren 28, 29 eta 30era arte luzatuko da. Inskripzioa egiteko Gabriel Aresti HLHIko gimnasiora (Errekalde plaza 3) joan beharko da, 17:00etatik 20:30era bitartean. Kasu honetan 15 euro ordaindu beharko da dortsala jasotzeko.\nGuggenheim Museoaren zabaldegia ► Evaristo Churruca kaia ► Abandoibarra etorbidea ► Casilda Iturrizar parkea ► Eduardo Victoria de Lecea pasealekua ► Jesusen Bihotza ► Kale Nagusia ► Areiltza Doktorea ► Egia Jenerala ► Manuel Allende ► Autonomia ► Enrique Eguren ► Ametzola plaza ► Dolores Ibarruri ► Santiago Brouard ► Trenbideko etorbidea ► Pablo Alzola ► Urkiola kalea ► Camilo Villabaso ►Leon de Uruñuela ► Gordoniz ► Errekaldeko plaza.\nGizonezkoen eta emakumezkoen kategorietan sailkatutako lehenenego hirurek garaikur eta opari bana izango dituzte. Parte-hartzaileei poltsa bat emango zaie eta horren barruan lasterketaren oroigarria izango den elastiko tekniko bat eta anoa. Gainera, Gabriel Aresti HLHIko gimnasioan aldagelak egongo dira eta lasterkariek ekipajeak jasotzeko eta helmugara eramateko zerbitzu bat erabili ahalko dute. Mozorrotuta korrika egiten dutenen artean mozorrorik onenarentzako sari bat emango da: lagun birentzako afaria.


Memoriak – Asociación Matiz\nMatizentzat gardentasuna eta kontuak ematea haren kudeaketaren funtsezko bi printzipio dira. Egunetik egunera eraginkorragoa eta efizienteagoa izaten, kudeaketa hobetzen eta inpaktua handitzen, gardena izaten eta sustatzen dituen balioekin eta gizarteari kontuak ematearekin konprometitzen ahalegintzen den erakundea gara. Horretarako, honako hauek hartzen ditugu kontuan:\nEspainiako Garapenerako GKEen Koordinakundeak bultzatzen dituen gardentasun-adierazleak.\nLealtad Fundazioak GKEen Gardentasun eta Praktika Onen Printzipioak.\nAldizka argitaratzen dugu gure urteko memoria.\nGure bazkideek zentzua ematen diote erakundeari. Urtero, Matizeko Zuzendaritza Batzordeak bazkideen Bilera Nagusian aurkezten ditu gure jardueren eraginaren memoria eta azken ekitaldiko kontuak, onar ditzaten.\nAldizka, urte bakoitzerako aurreikusitako lan-planen eta aurrekontuen berri ematen du. Bazkideek gure lana eratzen eta taxutzen laguntzen digute, betiere gure plan estrategikoaren arabera. Bileren arteko aldietan, bazkideek eskubidea dute Zuzendaritza Batzordeak hartzen dituen erabakiak ezagutzeko.\nBazkide guztiek, gainera, memoria bat jasotzen dute urtero, gure lanaren emaitza garrantzitsuenekin eta ekitaldiko kontuen laburpen batekin.\nMatizen, gure Zuzendaritza Batzordeak diseinatu eta onartutako barne-arau eta -prozedurak ditugu, gure jardueren kudeaketa egokia bermatzeko, bai eta elkartearen jarduera orokorraren plangintza-, jarraipen- eta ebaluazio-sistema bat ere, bai eta gure ekintzen kalitaterik onena bermatzeko gauzatzen ditugun proiektu guztiena ere, eraginkortasunari eta efikaziari dagokienez.


Alan Civil - Wikipedia, entziklopedia askea.\nAlan Civil OBE (Northampton, Ingalaterra, 1929ko ekainak 13-Londres, 1989ko martxoak 19) britainiar tronpa jole bat izan zen.\nNorthampton, 1929ko ekainaren 13a\nLondres, 1989ko martxoaren 19a (59 urte)\nmusikaria, horn player (en) , musikagilea eta musika-irakaslea\nCivil oso gazterik hasi zen tronpa jotzen banda militar batean. Dennis Brainen aita zen Aubrey Brainekin ikasi zuen.\n1953an Civil Thomas Beechamek kontratatu zuen Dennis Brainen bigarrena izateko Royal Philharmonic Orchestran, leheneng bihurtuz Brain Philharmonia Orkestrara joan zenean. 1955ean Civil bera Philharmonia Orkestrara batu zen Herbert von Karajanen zuzendaritzapean Amerikatik eginiko bira baten errefortzu bezala parte hartu ondoren. Han, berriz ere lehen instrumentista bihurtu zen Dennis Brain 1957an auto istripu batean hil ondoren. 1964an, Philharmonia Orkestra desagertzeko zorian zegoenean, Civil Berlingo Orkestra Filarmonikoan sartzeko proposatutako lehen britainiar musikaria bihurtu zen. Alabaina, Orkestra New Philharmonia bezala birsortu zen, musikariek eurek zuzendua, eta Civilek orkestran jarraitzea erabaki zuen, bere batzorde direktiboan parte hartuz. 1966an Civil BBCko Orkestra Sinfonikoko lehen tronpajole postua bete zuen, non 1988an erretiratu zen arte egon zen.\nKide izan zen orkestretan (batez ere Philharmonian) grabaketa ugaritan parte hartzeaz gain, Civilek bakarlari bezala grabatu zituen Mozarten tronparentzako kontzertuak Otto Kemplererren zuzendaritzapean, baita Benjamin Brittenen Tenore, tronpa eta harientzako serenata ere Robert Tear tenorearekin. Gainera, The Beatlesekin lan egin zuen Revolver bildumako For No One abestian tronpa bakarlaria interpretatuz, eta Sgt. Pepper's Lonely Hearts Club Bandeko A Day in the Lifeko orkestran parte hartuz.\nCivil Londresko Royal College of Musiceko irakasle izan zen. Ganbera musikako taldeetan parte hartu zuen, London Wind Players, Music Group of London edo London Wind Quintet kasu, eta Alan Civil Horn Trio sortu zuen. 1979tik British Horn Societyko presidentea izan zen.\nAzken aldaketa 12 martxoa 2021(e)an, 00:49(e)tan


Euskotren Liga 2020: Oriok seigarren garaipena lortu du Donostiarraren aurretik\nOriok seigarren garaipena lortu du Lekeition eta Liga gero eta gertuago dauka\nEstropada oso lehiatua izan da eta epaileek eskua sartu behar izan dute Orioren eta Donostairraren norabidea zuzentzeko, arraunak elkar jotzear izan baitira.\nOriok ez du hutsik egin eta Bilboko Bandera irabazi du\nDonostiarra garaile, Orioko Banderan\nLaugarren garaipena lortu du Oriok, Getxoko Ikurriñan gailenduta\nOrio nagusi, polemika puntu batekin, Lekeitioko uretan\nEl momento de tensión entre Orio y Donostiarra que ha decidido la regata\nOriok irabazi du IX. Euskotren Bandera, Euskotren Ligako 8. jardunaldian. Lekeitioko uretan irabazitako lehiari esker, oriotarrek gero eta gertuago dute liga irabaztea, bukaerarako lau estropada falta direnean.\n'Txiki' ontziak ez ditu gauzak batere erraz izan. Donostiarrarekin batera lehia estua izan dute; lehen luzean denbora berean Joan dira eta ziabogan oreka horri eutsi diote, Hondarribia bost segundo atzetik etorrita.\nLehia gehiago estutu da bigarren eta azlen luzean. Epaileek bi ontzien artean sartu behar izan dute norabidea zuzentzeko eta arraunekin elkar jotzea ekiditeko. Momentu horretan, Oriok aurrea hartu du eta azken metroetan alde erabakigarria zabaldu du Donostiarrarekiko.\nHelmgan, Nadeth Agirreren arraunlariek lau segundoko aldea atera doiete donostiarrei eta 25ekoa Hondarribiari.\nHirugarrenez jarraian, Donostia Arraun Lagunak ontziak ez du estropadan parte hartu, COVID-19 antzemateko estén emaitzen zain daudelako, iragan igandean arraunlari batek positivo eman ostean.


Joxemari Iturralde - Abesoj Aidnanoirrasen obraren inguruan zenbait zertzelada (2014/11/06) - Bilbo Zaharra Euskaltegia\nInicio Joxemari Iturralde – Abesoj Aidnanoirrasen obraren inguruan zenbait zertzelada (2014/11/06)\nJoxemari Iturralde – Abesoj Aidnanoirrasen obraren inguruan zenbait zertzelada (2014/11/06)\nNoiz: Azaroak 6, osteguna, 19:00\nTolosan jaioa, 1951ean.\nEuskal idazlea da. 1973an Filologia Erromanikoa bukatu zuen Iruñean. 1975tik ingelesezko irakaslea, margolari abangoardista, 1958az geroztik Euskara eta Euskal Literaturako Katedraduna da. Gaur egun Tolosako Orixe Institutuan ari da. Hainbat genero jorratu du bere idazle bizitzan, batez ere haur eta gazte literatura. Helduentzat eleberria jorratu du bereziki. 1977an Bilbon, «POTT» banda literarioa sortu zuen Bernardo Atxaga, Manu Ertzila, Jon Juaristi, Ruper Ordorika eta Abesoj Aidnanorrias-ekin batera. Jon Kortazarren ustez, Pott Banda izandakoaren gizon argia izan zen Iturralde. Henry Bengoa inventarium ikuskizuna eman du ezagutzera, Bernardo Atxaga eta Ruper Ordorika batera. Publikazio ugaritan idatzi du urtetan. Musika alorrean hainbat musikari eta abeslarirekin egin du lan eta bere poemak hainbat abeslarik eta abesbatzak abestu eta grabatu egin dituzte. Itzultzaile bezala lan handia egin du. Euskal PEN Klubaren (Basque PEN) sortzaileetako bat da eta Lehendakariordea izan da.\nAbesoj Aidnanoirrasen obra esplikatzeko, haren bizitzako esperientziaz jardun behar omen dugu, haren bizitzako esperientziak isla zuzena duelako bere liburuetan. Iturraldek haren bi ezaugarri azpimarratzen ditu: euskararen aldeko apustua eta errebeldia.


PAG 5/14 - TOTAL 164 Jabetzak\npisu - Valladolid (La Circular) , Eraikitako azalera 65m2, 3 Gelak, 1 bainugelak, Igogailua.\natico-a - Valladolid (Paseo Zorrilla) , Eraikitako azalera 176m2, 30m2, 3 Gelak, 2 bainugelak,...\napartamentua - Valladolid (Pajarillos) , Eraikitako azalera 56m2, 3 Gelak, 1 bainugelak, Igogailua.\npisu - Valladolid , Eraikitako azalera 177m2, 2m2, 5 Gelak, 2 bainugelak, Igogailua.\npisu - Valladolid (La Circular) , Eraikitako azalera 96m2, 4 Gelak, 1 bainugelak, Igogailua.\ngarajea - Valladolid (La antigua) , Eraikitako azalera 17m2.\ngarajea - Valladolid (Parquesol) , Eraikitako azalera 30m2.\npisu - Arroyo de la Encomienda (AVENIDA DE ARANZANA) , Eraikitako azalera 117m2, 3 Gelak, 2 bainugelak, Igogailua,...\npisu - Valladolid (Centro) , Eraikitako azalera 84m2, 3 Gelak, 1 bainugelak.\n748.500 € - 3.750 €/hilabetea\nLur industriala - Valladolid (Poligono las raposas) , 6237m2, Urbanizazioa.\npisu - Valladolid (Delicias) , Eraikitako azalera 87m2, 5m2, 3 Gelak, 1 bainugelak, Igogailua.


Usoaren eraldaketak 438 langileren etorkizuna argitzen du : EHLABE\nPaperari dagokionez, Usoa Tailerra Barakaldoko Udalaren bitarteko propio bihurtzea, joan den astean osoko bilkuran onartu zena, forma juridikoaren aldaketa bat besterik ez da kontratuen arloko araudia betetzeko. Aldaketa horren ondorioz, erakundearen bezero nagusia izango da Udala, eta haren jarraipena bermatuko du. Aldaketaren ondoren, 438 langileren lan-etorkizuna dago, eta langile horien % 90ek desgaitasunen bat dute.\n«Hemen aurkitu dut nire lekua», defendatzen zuen atzo Begoña González Arribas garbitzaileak, lehenago lorezaintzako eta jantzigintzako eremuetatik igaro denak.\nBera 1998an sartu zen zentroan, 19 urterekin, eta bi eraldaketa bizi izan ditu Usoan. Lehenengoak, 2002an, 80ko hamarkadan sortutako fundazio aitzindaria izatetik jarduera berriak har zitzakeen merkataritza-sozietate izatera pasatzea ekarri zuen. Bigarren aldaketak, joan den astekoak, «Proiektua zapaltzera joateko benetako aukera» saihestea ekarri du, Eduardo Castañeda (PSE) erakundeko presidenteak atzo aitortu zuenez. Zinegotziak erakundeari irekitzen zaizkion erronkak aurreratu zituen, hala nola desgaitasuna duten langileen zati baten zahartzea, kolektiboaren bizi-itxaropena handitzeari esker.\nBegoña ez da Usoatik urrun bere etorkizuna irudikatzeko gai ez den bakarra. Unai Reigada lorezaintza arloko kideak ere bere postuan kokatu dela sentitzen du, azpikontratazio edo biltegi arloetatik igaro ondoren. «Kalean lan egitea gustatzen zait, baina hotzarekin edo euriarekin damutu egiten zara», esan zuen gazteak txantxetan, eta gaineratu zuen langileen artean «azkenean taldea osatzen dela». «Ordu asko dira, eta egun asko elkarrekin».\nJanire Lindo lankideak ondo daki hori, duela hamarkada bat Usoan sartu zenetik izan duen lasaitasun laborala nabarmendu baitzuen. «Hemen beti dago lana», ohartarazi zuen, egiten dituzten lanekiko, lorategidun mendi-hegal bat edo Lorategi Botanikoa zaintzeko, gogo biziz. «Soropil-moztaileekin lan egitea gustatzen zait gehien», gaineratu zuen.\nAurkitu zure gunea\n«Hemen sartzen direnean, beren lekua aurkitzen dute», nabarmendu zuen Argiñe Martínez gerenteak. Azaldu zuenez, langileek hezitzaileak, psikologoak eta gizarte-langileak hartzen dituzte. Orain logopeda batean sartu dira, maskarek areagotutako hizketa-arazoekin laguntzeko, eta mediku bat, erizaintzako diplomatu bat eta fisioterapeuta bat gehituko dituzte. «Gizarte-arreta indartuko da», laburbildu zuen Martinezek, eta aho-hortzen higieneko ekimen batetik aisia partekatuko programetara eta bizitza autonomorako errefortzuetara egin zuen aurrera.\nLanaren eta bizi-kalitatearen hobekuntzaren arteko alde bikoitz hori okupazio-zentroan ikusten da bereziki. Isabel Gómez arduradunak azaldu zuenez, bertan «laneko errutina» bat ematen diete langileei, goizetan gimnasiarekin hasten dena, eta orraztu eta kasakan jartzetik enkarguak bete arte doana. «Lana dela uste dute eta egiten dituzten lanen harrotasun sentitzen dira», ohartarazi zuen emakumeak.\nEl Correo-ko 2022/01/25eko berria


Txilek historia egin du konstituzio berri bat onartuz — Gaztezulo\nTxilek historia egin du konstituzio berri bat onartuz\nTxilek historia egin du konstituzio berri bat onartuz Txileren gehiengoak egungo konstituzioarekin bukatzearen alde bozkatu du. Konstituzio hau diktaduraren oinordekoa zen. Konstituzio berria berdintasunean oinarritua egotea da asmoa, demokrazia eta berme sozialak ziurtatuz. https://www.gaztezulo.eus/albisteak/txilek-historia-egin-du-konstituzio-berri-bat-onartuz https://www.gaztezulo.eus/albisteak/txilek-historia-egin-du-konstituzio-berri-bat-onartuz/@@download/image/1089338295_0-62-2048-1169_1000x541_80_0_0_0dd207aa64931fd776d8d337d1f39a1a.jpg\nTxileren gehiengoak egungo konstituzioarekin bukatzearen alde bozkatu du. Konstituzio hau diktaduraren oinordekoa zen. Konstituzio berria berdintasunean oinarritua egotea da asmoa, demokrazia eta berme sozialak ziurtatuz.\nAste honetan bertan indarrean zegoen konstituzioarekin amaitzea erabaki du Txilek. Hiritarrek argi eta garbi aldaketaren alde egin dute. Konstituzio berri bat idaztearen aldekoek irabazi dute bozken %78arekin. Hau litzateke, modu demokratikoan, konstituzioa aldatzen den lehen aldia.\nEgun indarrean dagoena Augusto Pinochet-en diktadurapean sortua izan zen eta ondoren egin zaizkion aldaketen ez dute Txilen demokrazia ekarri askoren ustez. Honela, konstituzio berri hau berdintasunean oinarrituko den munduko lehen konstituzioa litzateke. Konstituzio berria 155 hiritarrez osatutako konbentzio batek idatziko du. Hiritar hauek bozka popular bidez aukeratuak izango dira eta gizon eta emakume kopuru berdinez osatua egongo da. Honela datorren urtean Txiletarrek berriz ere bozka eman beharko dute konbentzioko kideak aukeratzeko.\nOndoren, pertsona talde horrek urtebete izango du konstituzio berria idazteko. Azkenik, 2022an berriz ere hautetsontzietara joan beharko dute hiritarrek testua onartzen duten ala ez bozkatzera, edo aldaketak behar ote dituen ala ez erabakitzera. Onartuko balitz, diktaduran zehar sortutako dokumentua indargabetua geratuko da berehala. Alta, oraindik ez bada sortu ere konstituzio parekide hori, Txilek hasi duen prozesua jada historikoa da.


Irekia Eusko Jaurlaritza - Gobierno Vasco :: Oregik foroa erakunde instituzionalei zabaltzea proposatu du Udalsareko bileran\nOregik foroa erakunde instituzionalei…\nOregik foroa erakunde instituzionalei zabaltzea proposatu du Udalsareko bileran\n2014.eko uztailak 10\n\nParticipantes Iturria: Irekia\n\nOregik foroa erakunde instituzionalei zabaltzea proposatu du Udalsareko bileran Iturria: Irekia\n\nIngurumeneko sailburuak hiri-espazioaren antolamendu eta diseinu jasangarriak, baliabideen erabilera eraginkorra, ekonomia hipokarbonikoa, ingurumenaren egokitzapena, hiri-lurzoruaren erabilera jasangarria eta hondakinen kudeaketa azpimarratu ditu Amurrion\n«Euskadi jasangarritasun politiken aplikazio eraginkorraren nazioarteko erreferente gisa agertzea beharrezkoa da»\nEusko Jaurlaritzako Ingurumen eta Lurralde Politikako sailburu Ana Oregik Udalsareko hamargarren batzorde betearazlean nabarmendu du ingurumenaren aldeko euskal udalerrien sarea instituzioen arteko elkarlanaren arrakasta eredua dela, Euskadiko udalerrientzat jasangarritasunaren alorrean ekintza plataforma izateaz gainera. Udalsareak erakundeak, Energiaren Euskal Erakundea esaterako, bere lan-esparrura eraman nahi ditu.\n«Azpimarratzeko modukoa izan da azken hamarkadan egindako ibilbidea eta lortutako heldutasuna. Hauek dira arrakasta horren adibide batzuk: Udalsarea 21ek orain arte argitaratu dituen 17 lan-koadernoetan agerian dagoen lan-taldeek egindako ezagutzak sortzeko lan handia, sarea osatzen duten kideek tokiko jasangarritasunean lortutako aurrerapen maila eta sare horrek lortu dituen mundu mailako errekonozimenduak, ICLEI bezalako erakundeen eta jasangarritasunaren aldeko Tokiko Gobernuen aldetik», azaldu du Oregik.\nEuskal udalerrien Tokiko Agenda 21ak dinamizatzen ditu koordinaziorako eta lankidetzarako foro den sare honek, eta Ekintza Planak betearazi ere egiten ditu. Hauek osatzen dute sarea: protagonista nagusiak diren 198 euskal udalerrik, Ingurumen eta Lurralde Politika Sailak, Garraioen Zuzendaritzak eta Uraren Euskal Agentziak (URA) ordezkatuta, Eusko Jaurlaritzako Osasun Sailak eta Ingurumen Kudeaketarako Elkarte Publiko Ihobek.\nOregiren arabera, uneotan, Udalsarea 21 etorkizuneko lau erronka berriri aurre egiteko gai da. «Lehendabiziko erronka Komunitateko jasangarritasun politiketan instituzioen eta sektoreen arteko integrazioan sakontzeko gai izatea da. 2020ra arteko Europar Batasunaren 7. Ingurumen Esparru Programak, “Ongi bizi, gure planetaren mugak errespetatuz” izenekoak, besteak beste, EBko hirien eta herrien jasangarritasuna handitzea du lehentasunezko helburutzat, bertako biztanleen % 80 hiriko edo hiri-inguruko eremuetan bizi baitira».\n«Hartarako, hiriko espazioa antolatzeko eta diseinatzeko politika jasangarriak aplikatzea proposatzen da; horrelakoek hainbat alderdi hartu behar dituzte barruan, hala nola baliabideen erabilera eraginkorra, ekonomia hipokarbonikoa, klima-aldaketara egokitzea, hiri-lurzoruaren erabilera jasangarria, hondakinen kudeaketa, ekosistemen erresilientzia, uraren kudeaketa, giza osasuna, erabakiak hartzeko orduan herritarrek parte-hartzea, bai eta ingurumen arloan heztea eta sentsibilizatzea ere», esan du Oregik.\nSailburuaren iritziz, «bigarren erronka Udalsarea 21ek euskal administrazio publikoaren modernizazioari egin diezaiokeen ekarpena bultzatzea da, gobernantza berri bat eta gizartearen eta administrazioaren arteko kontratu berri bat eraginkor bihurtuz. Helburu hori lortzeko, beharrezkoa da eragile sozioekonomikoak politika publikoetan modu are aktiboagoan inplika daitezen, eragileok politika horien “erantzukide“ bihurtuz. Arrakasta izateko gako nagusietako bi administrazioak eredugarri izatea eta euren kudeaketa gardena izatea da».\nSailburuak proposatutako hirugarren erronka hau da: «Euskadi jasangarritasun politiken aplikazio eraginkorraren nazioarteko erreferente gisa agertzea». Eta azken erronkak sarearen ikuspegi berri bat proposatzen du, sarea kide berriei zabalduz: tokiko erakundeak, Foru Aldundiak eta Eusko Jaurlaritzako beste sail batzuk; horrela, sektore-politika desberdinak zabaldu ahalko dira tokiko eskalan\nOregirekin batera, hauek bertaratu dira: Amurrioko alkate Iosune Irabien, Ingurumen sailburuorde Josean Galera, Ihobeko zuzendari Javier Agirre eta EAEko udalerri guztietako ordezkariak.\nUdalsareak Amurrion egin duen bileran 2014-2015 aldirako Kudeaketa Planaren proposamena analizatu du; planak sare bidezko lanari mesede egin nahi dio 2015. urtean, udalerriei tokiko jasangarritasun politiketan lan egiten laguntzeko. Gainera, planak Foru Aldundiak eta beste administrazio batzuk, Energiaren Euskal Erakundea esaterako, sarera bateratzearen garrantzia azpimarratzen du.\nAldi berean, planak Udalsarea 21 Eusko Jaurlaritzako ingurumen lehentasunekin bateratu nahi du; horretaz gain, ezagutzak eta metodologiak sortu nahi ditu alor hauetan: ekonomia eta enplegu berdea, zerbitzu ekosistemikoak, hirigintza jasangarria eta osasuntsua, eta tokian-tokian klima-aldaketara egokitzea. Gainera, planak tokiko berrikuntza indartuko du integratuagoak eta handizaleagoak diren proiektuetarako kanpoko finantziazioa lortzeko. Horretaz gain, arduren banaketa handiagoa sustatuko du sareko kideen artean eta euskal udalerrien bizi kalitatea hobetzeko gizartearen inplikazioa bultzatuko du.\nUdalsarea_10_07_14_Amurrio_... 2 MB (JPG)\n2014_07_10_oregi_udalsarea_... 2 MB (jpg)\n2014_07_10_oregi_udalsarea.jpg 2 MB (jpg)\nIosu Madariagak «ingurumen, finantza eta gizarte arloko erronkei aurre egiteko arreta-dei gisa» proposatu ditu Belgikan bai Euskadi bai datorren apirilean Euskadin egingo den Europako Hiri eta Herri Jasangarrien 8. Konferentzia\nEuskadi Europako jasangarritasun-politiken topagunea izango da 2016ko apirilean\nEuskadik Europan aurkeztuko ditu Udalsarea 21 tokiko jasangarritasunerako euskal ereduaren onurak\n2015.eko irailak 16\nEuskadiko toki-erakundeek jasangarritasun politiketan gastatzen duten euro bakoitzak 2,3 euro sortzen ditu ekonomian\nUdalsarea 21-Jasangarritasunerako Udalerrien Euskal Sarea Batzorde Exekutiboaren bilera\nUdalsarea 21ek Euskadiko 2014ko Udalerri Jasangarriaren saria eman dio Durango´ri, Tokiko Agenda 21en bikaintasunagatik\nNazioarteko adituek tokiko erakundeak eta herritarrak garapen jasangarriaren liderrak direla adierazi dute\nEuskadi aukeratu dute Europako Hiri eta Herri Jasangarrien 8. Konferentziaren egoitza izateko\nICLEI Jasangarritasunaren Aldeko Tokiko Gobernuen Sarearen munduko kongresua egiten ari dira Seulen


Eskola materiala erosteko laguntza - Goierriko Hitza : Goierriko Hitza\nGipuzkoako Aldizkari Ofizialean argitaratu dira Legazpiko udalak kaleratu dituen eskola-materiala eta ekipo informatikoak erosteko laguntzen oinarriak. Familiei prestatu dugun albistea, Ohiko galderak izeneko dokumentua eta laguntza horiei buruzko prozedura-fitxa eskuragarri duzue. Laburbilduta, aurten, premia handiena duten familiei laguntzeko,kopuru handiagoko laguntza berriak gehitu zaizkie lehendik zeuden laguntzei, familia-unitatearen diru-sarreren 2 tarte berrien arabera. Horrela, 100, 70 edo 80 euroko eskola-materiala erosteko aurreko urteko laguntzei 140 euro edo 100 euro arteko laguntzak gehitu dira seme-alaba bakoitzeko; ekipo informatikoak erosteko,150, 100 edo 125 euroko aurreko laguntzei 350 euro edo 200 euro arteko laguntza berriak gehitu dira familiako. Familia-unitatearen diru-sarreren araberako tarte berrietan, honako familiak hartuko dira kontuan: Diru-sarrerak bermatzeko errentaren gehieneko muga gainditzen ez duten familiak, hau da, 12.100 euro (1. tartea); eta Lanbide arteko Gutxieneko Soldataren % 175 gainditzen ez duten familiak,hau da, 19.950 euro edo 29.950 euro familia ugarien kasuan (2. tartea). Eta bada beste nobedade bat, familientzat onuragarria izango dena; izan ere, aurten lau hilabetera luzatu da materiala erosteko epea. Horrela, uztailaren 1etik urriaren 31ra bitartean egindako erosketen fakturak onartuko dira. Gogoan izan eskola-materiala Legazpiko dendetan erosiko dela, eta ekipo informatikoak udalerritik kanpo, baina Gipuzkoako Lurralde Historikoaren barruan. Eskaerak irailaren 1etik urriaren 31ra bitartean aurkeztu ahal izango dira. Familiei dei egiten diegu eskaerak Egoitza Elektronikoaren bidez egin ditzaten. Familia bakoitzak eskaera BAKARRA aurkeztuko du, eta bertan laguntza jasotzeko eskubidea duten familia-unitateko adingabe guztiak sartuko dira. Behar bezala betetako eskabide-ereduarekin batera, fakturak aurkeztu beharko dira, diru-laguntzaren titularraren izenean, erositako produktuak argi eta zehatz adierazita. Aurten ez da beharrezkoa izango familia-unitatearen errenta-aitorpena aurkeztea, baina udalari kontsulta hori egiteko baimena eman beharko zaio.\nGipuzkoako Aldizkari Ofizialean argitaratu dira Legazpiko udalak kaleratu dituen eskola-materiala eta ekipo informatikoak erosteko laguntzen oinarriak.\nFamiliei prestatu dugun albistea, Ohiko galderak izeneko dokumentua eta laguntza horiei buruzko prozedura-fitxa eskuragarri duzue. Laburbilduta, aurten, premia handiena duten familiei laguntzeko,kopuru handiagoko laguntza berriak gehitu zaizkie lehendik zeuden laguntzei, familia-unitatearen diru-sarreren 2 tarte berrien arabera.\nHorrela, 100, 70 edo 80 euroko eskola-materiala erosteko aurreko urteko laguntzei 140 euro edo 100 euro arteko laguntzak gehitu dira seme-alaba bakoitzeko; ekipo informatikoak erosteko,150, 100 edo 125 euroko aurreko laguntzei 350 euro edo 200 euro arteko laguntza berriak gehitu dira familiako.\nFamilia-unitatearen diru-sarreren araberako tarte berrietan, honako familiak hartuko dira kontuan: Diru-sarrerak bermatzeko errentaren gehieneko muga gainditzen ez duten familiak, hau da, 12.100 euro (1. tartea); eta Lanbide arteko Gutxieneko Soldataren % 175 gainditzen ez duten familiak,hau da, 19.950 euro edo 29.950 euro familia ugarien kasuan (2. tartea).\nEta bada beste nobedade bat, familientzat onuragarria izango dena; izan ere, aurten lau hilabetera luzatu da materiala erosteko epea. Horrela, uztailaren 1etik urriaren 31ra bitartean egindako erosketen fakturak onartuko dira. Gogoan izan eskola-materiala Legazpiko dendetan erosiko dela, eta ekipo informatikoak udalerritik kanpo, baina Gipuzkoako Lurralde Historikoaren barruan.\nEskaerak irailaren 1etik urriaren 31ra bitartean aurkeztu ahal izango dira. Familiei dei egiten diegu eskaerak Egoitza Elektronikoaren bidez egin ditzaten. Familia bakoitzak eskaera BAKARRA aurkeztuko du, eta bertan laguntza jasotzeko eskubidea duten familia-unitateko adingabe guztiak sartuko dira. Behar bezala betetako eskabide-ereduarekin batera, fakturak aurkeztu beharko dira, diru-laguntzaren titularraren izenean, erositako produktuak argi eta zehatz adierazita. Aurten ez da beharrezkoa izango familia-unitatearen errenta-aitorpena aurkeztea, baina udalari kontsulta hori egiteko baimena eman beharko zaio.


IGANDEAN 47. GETARIA-ZARAUTZ ITSAS ZEHARKALDIA | Izarraitz Igeri Elkartea\n← Uxue Etxeberria Alebinen Espainiako txapelketara\nUxue Etxeberria gustura etorri da Bartzelonatik →\nIGANDEAN 47. GETARIA-ZARAUTZ ITSAS ZEHARKALDIA\nOsteguna, 2017 uztaila 20 atalean izarraitzie -k publikatua\nDatorren igandean, uztailak 23, itsas zeharkaldi denboraldiari jarraipena emango diote Izarraitz igeri elkarteko kideek, 47. Getaria-Zarautz Itsas Zeharkaldian. Ia hiru mila kirolarik eman dute izena zeharkaldian. Horien artean dira Izarraitzeko infantil mailako 6 igerilari: Uxue Etxeberria, Alazne Sudupe, June Zubizarreta, Maialen Aiertza, Nerea Aranbarri eta Elene Sudupe. Horiek, infantil mailako beste 131 igerilariekin batera, goizeko 10:30ean ekingo diote probari Zarauzko hondartzan. 800 metroko luzera duen igerialdia izango dute.\nOndoren, 11:30etan, hasiko da helduen zeharkaldia Getariako portuan. Inskribatu diren 2.890 igerilariak sei taldetan aterako dira, aurrez eginiko denboraren arabera. Marka onenak dituztenak txano beltzarekin izango dira, eta hamar minutuko aldearekin aterako dira beste bost multzoak.\nEuskal Herrian jokatzen den ur irekietako probarik herrikoiena dela esan daiteke Getaria-Zarautz Itsas Zeharkaldia. Azpeitiko kirolari ugari dago izena emanda, (Kirolprobak webguneko zerrendan 52 azpeitiar agertzen dira, eta horietako asko, Izarraitzeko masterrak).


(«Sabinen bahiketa» orritik birbideratua)\nSabinar emakumeen bahiketa-ren kopia bat, Florentziako Piazza della Signorian dagoena, Giambologna flandiarrarena.\nKondairaren arabera, Erromaren lehenengo aroetan biztanle gehienbak gizonezkoak ziren. Arazo honi aurre egiteko, Romulok, Erromaren fundatzaileak, kirol proba batzuk antolatu zituen Neptuno jainkoaren omenez. Inguruetako herrialdeetako biztanleak ere gonbidatu zituen. Sabiniako biztanleek emakumeak eta umeak ere eraman zituzten Erromara.\nJokoak hasi zirenean, erromatar gizonezko bakoitzak emakume bat bahitu zuen. Ondoren, gizonezkoak hiritik kanporatu zituzten eta bahitutako emakumeak lasaitzen saiatu ziren, haiekin ezkondu nahi zutela esanez, eta harro sentitu beharko zutela esplikatuz, Erroma jainkoek aukeratutako hiria baitzen. Emakume sabinarrek baldintza bat jarri zuten ezkontzeko: etxean, beraiek aginduko zuten gizonen gainetik, eta bakarrik josteaz arduratuko zirela, beste etxeko lanak alde batera utzita. Gizon sabinarrak, haserre traizio bikoitz harengatik (alde batetik, erromatarrek eginiko bahiketagatik, eta, bestetik, sabinar emakumeek erromatarrekin ezkontzeko prest egoteagatik), Erromari eraso zioten, Kapitolinoa inguratuz. Inguru hartara sartzeko, Tarpeia izeneko emakume sabinar baten laguntza izan zuten, zeinak sarrera erraztu baitzien besoetan zeramatenaren truke, hau da, besoko batzuen truke. Gizonezkoek tratua ontzat hartu zuten, baina besokoak eman beharrean, beraien ezkutuak eman zizkioten, eta Tarpeia haien azpian hil egin zen, zanpatuta. Hilketa hori gertatu zen lekuak Tarpeiaren Harroka izena hartu zuen. Bertatik, traidoreak amildegian behera botatzen ziren antzinako denboretan.\nWikimedia Commonsen badira fitxategi gehiago, gai hau dutenak: Sabinar emakumeen bahiketa\nOrriaren azken aldaketa: 8 apirila 2018, 20:22.


Honek dena aldatu beharko luke (Bikila) – Alternatiba\nDatuak hor daude: berotegi efektua jadanik ukaezina da. Hala ere, CO2 isurketa hazten ari da etengabe. Azken ehun urtean aurreko gizaldi guztian baino energia gehiago xahutu da; biomasaren %40 ustiatu da; bioaniztasunaren %30 galdu da; ur emarien kutsadura larria da… Horren guztiaren atzean zer dago? Besteak beste, metropolien zabalkundea, nekazaritza intentsiboaren hazkundea edota industriaren garapen jasanezina.\nBeraz, estatuak, kapitalaren morroiak, ez dira gai errekinen kontrol gabeko xahutzeari aurre egiteko; ezta ere, trantsizio moduko bide bati ekiteko. Frantzian ikusten ari gara hartzen ari diren neurri eskasak herritarren gainetik hartu nahi dituztela…\nBikila Ekologia Iritzia


Frantsesa ikasten. Oinarrizko ikastaroa 2/41. Ikasgelan erabilgarriak diren esaldi motzak - Nafarberri\nHome frantsesa Frantsesa ikasten. Oinarrizko ikastaroa 2/41. Ikasgelan erabilgarriak diren esaldi motzak\nFrantsesa ikasten. Oinarrizko ikastaroa 2/41. Ikasgelan erabilgarriak diren esaldi motzak\nUdane Arbeo ordua: 11:42 frantsesa,\nBideo honi esker frantseseko hainbat hitz ikasi ahalko ditugu. Maila baxutik hasi nahi izanez gero, Youtubeko CornerFrenchBistro kontua ezinhobea da. Marrazki bizidunak ageri dira, ikasgela batean egongo bazina bezalako sentsazioa ematen du. Hurrengo bideoan, esaldi sinpleak ikasiko ditugu. Klase batean gaudela erabili ohi ditugun esaldiak hain zuzen ere:


Urteko azken gordailuak | Consumer\nUrteko azken gordailuak\nUrteko azken eskaintzan modalitate guztietako gordailuak sartzen dira, hiru hilabetetik hiru urtera bitarte kontrata daitezkeenak.\nUrtearen amaierarako, finantza-erakundeek beren estrategia komertzialak finkatu dituzte inbertitzaileen aurrezkiak atzemateko gordailu berriak eskaintzeko. Modalitateak askotarikoak dira: bermatuak, mistoak, epe finkokoak, eta are entitate jaulkitzaileen urteurrena ospatzeko sustatzen direnak ere. Erabiltzaile mota desberdinentzat ere diseinatuta daude, alde batetik, bezero berriak erakartzekoak, eta bestetik, entitatearen bezeroei zuzendutakoak. Lehenengo modalitatean, kontuz ibili behar da horiek kontratatzean, errentagarritasun oso nabarmena iragartzen baitute (%10-%12), baina, egia esan, lehenengo hilabetean bakarrik aplikatzen da, eta, gainerako hilabeteetan, %4-5era jaisten da. Beste erakunde batzuek sistema mistoa erabiltzen dute, eta, horri esker, bezeroek lehen modalitatea sina dezakete, baldin eta azken hilabetean beren saldoa handitu bada (normalean, 1.500-3.000 euro inguru). Hori dela eta, bankuek eta aurrezki-kutxek tresna berria dute bezeroen aurrezkia erakartzeko.\nUrteko azken eskaintza\n/imgs/2007/12/depositos.jpgUrte amaierako eskaintza subprimeen krisiak markatzen du, eta, horren ondorioz, bankuek eta aurrezki-kutxek gordailu bermatuen sorta zabala sustatu dute beren produktu-katalogoan. Aukera horrek inbertitutako zenbatekoa bermatzen dio bezeroari, baina errebalorizazioak lortzeko aukerak merkatu edo burtsa-indize jakin batzuen bilakaerarekin lotuta daude. Erakunde batzuek % 10etik gorako errentagarritasuna eskaintzen dute, baina baldintza jakin batzuk betetzearen truke, batzuetan zorrotzegiak, adibidez, Ibex-35ean edo Euro Stoxx-50ean kotizatutako konpainia baten balioa bi digituetatik gorako errentagarritasuna izatea. Hori betetzen ez bada, inbertitzaileak lortzen duen ordainsaria publizitatean eskainitakoaren oso azpitik egongo da. Urteko azken hilabeteetan eskainitako gordailu batzuek badute beste eragozpen bat ere: bezeroak denbora jakin batean izan behar du dirua, epea amaitu arte; izan ere, epe hori kitatzeak komisio handiegiak baimentzen ditu, eta horrek inbertsioaren errentagarritasuna oztopatzen du.\nErakunde batzuek %10etik gorako errentagarritasuna eskaintzen dute, baina eskakizun zorrotzegiak betetzearen truke\nBankuek eta aurrezki-kutxek produktu berriak diseinatu dituzte, eta beste batzuek haien epea luzatu dute, hainbat ezaugarritako gordailuz osatutako eskaintza zabala osatuz. Epealdi horretako erakunde aktiboenetako bat Santander taldearen Interneteko filiala da, Openbank, eta hiru gordailu berri merkaturatu ditu 3 hilabeterako %7ko UTBan. Horietako batek, Depósito Aniversario delakoak, Emilio Botín buru duen taldearen 150. urteurrena ospatzeko, merkatuko epe horretako interes-tasa altuenetarikoa du: %7ko UTBa (%6,82 izendatua). Aldez aurretik kitatuz gero,% 2,50eko urteko nominala ordainduko da gordailua kontratatua izan den egunengatik. Kontratatzeko gutxieneko zenbatekoa 3.000 eurokoa da. Kontratatzeko epea 2007ko abenduaren 29an bukatuko da.\nAurkeztutako bigarren produktua Premium Gordailu berria da, hiru hilabeterako bezero zaharrentzat, baita %7ko UTBarekin ere (%6,82 nominala). Abenduaren amaiera arte, banku-erakunde horretako edozein bezerok kontrata dezake, betiere bankuan duen posizioa handitzen badu (kontuetan, gordailuetan, funtsetan, balioetan eta planetan). Hirugarren aukera Depósito Amigo izenekoa da. Hiru hilabetera, %7ko UTBarekin. Bezero berri bat aurkezten duten bezeroak kontrata daitezke erakunde horretan eta bezero berriak erakarrita. % 7ko UTBko (% 6,82 nominala) hiruhileko gordailua da. Kontratatu ahal izateko, bezeroak gutxienez 3.000 euroko saldoa izan beharko du bankuan, edo gutxienez 1.000 euroko nomina helbideratua. Eta bezero berriak kontu korronte bat ireki eta gordailu hau kontratatu besterik ez du egin behar. Gutxieneko zenbatekoa 3.000 eurokoa da.\nHalaber, Unicajak urtebetetzea ospatzeko produktuak eskaintzeko eskatu du, eta Depósito 3 UniVía 10. urteurrena kontratatzeko aukera proposatu du. Gordailu hori 3.000 eurotik 30.000 eurora bitarte sina daiteke eragiketa bakoitzeko, %5,87ko interes nominalarekin. Epea merkatuak eskaintzen duen laburrenetako bat da, 3 hilabetekoa irekitzen denetik eta berritu gabe.\nJoan hurrengo orrira: Bermatuak »\nbezero euro gordailu meses-eu plazo-eu


Sopelako Udala - Sopelako Udala “Gune Anitza” Zigiluari atxiki Zaio\nZu hemen zaude: Hasiera GIZ. EKINTZA ETA BERDINTASUNA Emakume eta Berdintasuna ACCION SOCIAL E IGUALDAD Emakume eta Berdintasuna Sopelako Udala “Gune Anitza” Zigiluari atxiki Zaio\nSOPELAKO UDALA "GURE ANITZA" ZIGILUARI ATXIKITUTA\nSopelak bizikidetza, dibertsitate, eskubide-berdintasuna eta benetako askatasunean oinarritutako oraina eraikitzeko konpromisoa erakusten du. Horretarako, eta aniztasuna aldarrikatzeko, LGTBIQ+ komunitatea ikusarazteko eta bere eskubideak aldarrikatzeko helburu nagusiarekin, Sopelako Udalak “Gune Anitza” zigilua eskuratu du. Ekimen honen sortzailea EGK (Consejo de la Juventud de Euskadi/ Euskadiko Gazteria Kontseilua) da.\nIzan ere, atzo egindako udal bilkuran 2020ko irailaren 25ean bozeramaileen batzordeak aho batez onartutako aniztasunaren aldeko “Gune Anitza” zigiluari atxikitzeko adierazpen instituzionala irakurri zuen Teresa Fernanedezek, Gizarte Ekitza eta Berdintasun zinegotziak.\n“Anitza izeneko manifestuari atxikimendua adieraztean, konpromisoa hartzen dugu "gure espazioa" zaindu eta berritzeko, aniztasunerako espazio modura” esan zuen zinegotziak. Ondoren, hartutako konpromisoen dekalagoa irakurri zuen:\nAniztasunaren alde gaude; izan ere, gizartearen zeharkako eta ezinbesteko ezaugarritzat jotzen dugu.\nAniztasuna norberaren baitan aurkitzen den zerbait da, eta ezinbestean positiboa da. Nortasun, izateko modu eta maitasun-ereduetan aniztasuna izatea balio bat da berez.\nEzin da ulertu nortasuna eta izateko modua mugatu daitezkeenik, ezin da zigortu harreman positibo eta gogobetekorik, eta ezin da pertsonen artean hierarkiak ezarri.\nGure espazioan gogoz egingo dugu lan hierarkizazio historikoaren ondorioz sortu diren desberdintasun sozialen kontra. Ez dugu onartuko eskubide eta askatasun berdintasunaren gaineko mehatxurik eta urraketarik.\nEz dugu onartuko inork jarrera ez-tolerantea agertzea, ezta aniztasunari eraso egitea ere.\nGainerako administrazioei eskatzen diegu aniztasunaren alde lan egin dezaten: aniztasuna onartu, sustatu, bultzatu eta babestu dezatela.\nEgungo legeria hobetzea aldarrikatzen dugu. Legeak zaindu egin behar du aniztasuna, hezkuntzan, ikerketan eta errespetuan oinarrituta, eta edozein erasoren kontrako gaitzespen-jarrera zorrotza agertu behar du.\nDaborduko martxan jarri diren gazteei eskatzen diegu modu aktiboan jarrai dezatela, beste indargune bat izan daitezela aniztasuna bultzatzeko, bai maila pertsonalean, bai kolektiboan.\nGazteak beste indargune bat izatera animatzen ditugu, Gune Anitza espazioak bilatzeko, ezagutaraztzeko eta sortzeko.\nHelburua da Gune Anitza zigiluari atxikitzea aniztasuna positibotzat hartzen duen espazio fisiko eta birtual guztiak .\nZigilu honen bidez, Udalak gizarte-desberdintasunen, eskubideen eta askatasunen berdintasunaren mehatxuen eta urraketen aurka egingo du lan, eta, alde horretatik, gainerako administrazioei aniztasuna, hezkuntza, ikerketa eta errespetua sustatzeko eta edozein erasoren aurkako jarrera irmoa bultzatzeko eskatzen die.\nAzkenik, aipatu behar da herriko beste espazio, denda edo elkarte batzuek ere zigilu honekin bat egin dezaketela, Uribe Kostako Mankomunitateko Berdintasun Departamentuaren bidez.


Eskoriatzako positiboaren aurreran, lasaitasun mezua - Eskoriatza\nEskoriatza > Albisteak > Eskoriatzako positiboaren aurreran, lasaitasun mezua\nEskoriatzako positiboaren aurreran, lasaitasun mezua\n2020ko uztailak 09\nEskoriatzan agertu diren Covid kasuak direla eta, Eskoriatzako Udalak jakinarazi nahi du Osakidetzakin harremanetan dagoela eta bertatik jakinarazi zaigula hartu beharreko neurri guztiak hartzen ari direla.\nUdala Osasun Sailarekin harremanetan dago, eman beharreko urratsak eman ahal izateko. Momentuz ez da protokolo berezirik ezarri, baina azpimarratu behar da garrantzitsuena gutariko bakoitzaren ardura dela, norberak hartu beharreko neurriak hartzea hau da, distantzia soziala mantendu, musukoa erabili eta eskuak sarri garbitu.\nLerro hauek aprobetxatu nahi ditugu lasaitasun mezua zabaltzeko, eta ahoz aho zabaltzen ari diren txutxumutxuak albora uzteko eskatzen dizuegu, egin beharreko guztia egiten ari direlako. Informazio berria dagoen heinean zabalduko dugu.


topic_facet:"Sistema elektrikoak, pneumatikoak eta hidraulikoak (Modulua - LOE)" topic_facet:"Instalazioa elektrikoak eta automatismoak" topic_facet:"Fabrikazio mekanikoko diseinua (Heziketa Zikloa - LOE). Goi maila" topic_facet:"Ekipamendu eta instalazio termikoak (Modulua - LOE)" genre_facet:"Curriculumeko baliabideak"\nErakusten 1 - 1 emaitzak -- 1 bilaketa honetara '"Elektrizitatea eta automatismo elektrikoak (Modulua)"', Bilaketaren denbora: 0,06s\nProposatutako gaia: Sistema elektrikoak, pneumatikoak eta hidraulikoak (Modulua - LOE) Proposatutako gaia: Instalazioa elektrikoak eta automatismoak Proposatutako gaia: Fabrikazio mekanikoko diseinua (Heziketa Zikloa - LOE). Goi maila Proposatutako gaia: Ekipamendu eta instalazio termikoak (Modulua - LOE) Generoa / Forma: Curriculumeko baliabideak\n1 Automatismo elektrikoak, pneumatikoak eta hidraulikoak 1 Automatizazio industrialeko sistemen integrazioa (Modulua - LOE) 1 Automatizazioa eta robotika industriala (Heziketa Zikloa - LOE). Goi maila Ekipamendu eta instalazio termikoak (Modulua - LOE) 1 Elektrizitatea eta automatismo elektrikoak (Modulua - LOE) 1 Elektrizitatea eta elektronika (Lanbide Arloa - LOE) Gehiago ... 1 Elektronika industrialeko tresneriaren mantentzelanak (Modulua - LOE) 1 Fabrikazio mekanikoa (Lanbide Arloa - LOE) Fabrikazio mekanikoko diseinua (Heziketa Zikloa - LOE). Goi maila 1 Fabrikazio mekanikoko produkzioaren programazioa (Heziketa Zikloa - LOE). Goi maila 1 Fabrikazio mekanikoko sistema automatikoen programazioa (CAM) (Modulua - LOE) 1 Fabrikazioaren automatizazioa (Modulua - LOE) 1 Industria-automatismoak (Modulua - LOE) 1 Instalazio elektriko eta automatikoak (Heziketa Zikloa - LOE). Erdi maila Instalazioa elektrikoak eta automatismoak 1 Instalazioa eta mantenimendua (Lanbide Arloa - LOE) 1 Lanbide Heziketa 1 Mantentze-lan elektromekanikoa (Heziketa Zikloa - LOE). Erdi maila 1 Mantentze-lan elektronikoa (Heziketa Zikloa - LOE). Goi maila 1 Mekanizazioa (Heziketa Zikloa - LOE). Erdi maila 1 Mekatronika industriala (Heziketa Zikloa - LOE). Goi maila 1 Sistema automatizatuak (Modulua - LOE) 1 Sistema elektrikoak eta automatikoak (Modulua - LOE) 1 Sistema elektrikoak eta elektronikoak (Modulua - LOE) Sistema elektrikoak, pneumatikoak eta hidraulikoak (Modulua - LOE) 1 Sistema elektroteknikoak eta automatizatuak (Heziketa Zikloa - LOE). Goi maila 1 Sistema eta zirkuitu elektrikoak (Modulua - LOE) Guztiak ikusi ... gutxiago ...


EHUko Hizkuntza eta Literaturaren Didaktika saileko irakaslea da Gasteizko Irakasle Eskolan eta «Genero eta nazio identitateak Katalina Eleizegiren antzezlanetan» tesiarekin literaturan doktorea. «Euskararen erabilera ez sexista» eta antzerkiaren inguruko ikastaroak eman ditu. Sareinak taldearen partaidea da (sareinak.net) eta Argia aldizkariko kolaboratzailea. Alvarez Uriaren ikerketa ildoak bi dira: genero ikuspegia euskal literaturan eta diskurtsoaren analisi multimodala.\nFilosofo postestrukturalista amerikarra (Cleveland, EAB, 1956). Pentsamendu feminista garaikidearen ikur nagusietariko bat da. Queer mugimenduaren teorizazioan oinarritzat hartu dira Butlerren lanak. Luzea du argitalpenen zerrenda, hona hemen liburu ezagunetariko batzuk: Subjects of Desire: Hegelian Reflections in Twentieth-Century France (Columbia University Press, 1987), Gender Trouble (Routledge, 1990), Undoing Gender (Routledge, 2004), Giving An Account of Oneself (Oxford University Press, 2005).\nIdazle eta zinegile frantses (Nancy, 1969) transgresorea da, eta lotsagabea. Hasiera batean bazterreko idazlea bazen ere, bere belaunaldiko idazle aipagarrienetakoa da egun. Baise-moi (Florent-Massot, 1993) [Fóllame, Mondadori, 1998] nobelari esker egin zen ezagun. Hainbat literatura-lan eta saiakera idatzi ditu, genero-biolentziak hizpidera ekarriz: besteak beste, Les chiennes savantes (Florent-Massot, 1996) [Perras sabias, Anagrama, 1998], King Kong Théorie (Grasset, 2006) [Teoría King Kong, Melusina, 2007]. Zinemara eraman dira lan horietariko zenbait, eta horietariko batzuk zentsuratu ere egin dituzte.\nMedikuntzan lizentziatua, Gizarte antropologian doktorea eta mugimendu feministako kidea. Gizarte antropologiako irakaslea EHUn. Genero, osasuna, gorputza eta emozioak ditu ikerketa-lerro nagusi. Hona argitalpen zenbait: Antropología del cuerpo (Edicions Bellaterra, 2004) eta Crítica del Pensamiento Amoroso (Edicions Bellaterra, 2011).\nKazetaria, artista eta berdintasun eragilea da; GARA egunkariko iritzi ataleko kolaboratzailea. Feministaldia Kultura Feministaren Jaialdiaren kudeatzailea izan da hainbat urtetan. Sorkuntza Ikerketa moduan / Ikerketa Sorkuntza moduan doktoregoan «Disparos sobre Blanco. La Expresión de W contra el SCP. Artecnociencia y Feminismos» lana aurkeztu zuen. Gaur egun, doktoregoko tesia egiten ari da, Arte Ederretako Arte eta Teknologia sailean. Obra arteknobiziak. Sorrera eta mundu eraketa: Virginia Woolfen idazkeratik Jorge Oteizaren poetikara arte erakusketa aurkeztu berri du.\nMedeak 2000. urtean jaio zen talde feminista erradikala da. Hainbat kide eta hainbat buelta eman ditu taldeak. Hasieratik gorputza erdigunean jarri du bere ekintza politikoan. Hala, feministaz gain, hainbat etiketaz hornitzen joan da hasieratik: bollera erradikalak, transexualak, putak, beltzak... azken batean bazterretan dagoen hori aldarrikatu nahian. Azken urteetan, hausnarketa politikoak ere bide hori jarraitu du; identitatea, indarkeria, gorputzen erregulazioa, bazterrak... diskurtsoaren erdigunean kokatzeak, transfeminismoa izendaturikoan kokatzera ere eraman du taldea.\nEkintzaile eta ikertzailea da, eta bere ikerketak honako diziplina hauen artean kokatu izan dira: zientzia politikoak, soziologia eta psikologia. Platero sexualitatearen, generoaren eta intersekzionalitatearen inguruko azterketa kritikoak ditu kezka nagusi, eta pertsonen egunerokotasunean eratzaile sozial horiek zer-nola gorpuzten diren du aztergai.\nBurgosen jaio zen 1970. urtean. Filosofian litzentziatua, Arkitekturan doktorea eta queer teorian aditua, sortzailea eta ekintzailea. Parisko Unibertsitateko genero-irakaslea eta MACBA Bartzelonako Arte Garaikideko Museoan kolaboratzaile. Hainbat liburu argitaratu ditu: Manifiesto contra-sexual (Editorial Opera prima, 2002), Testo yonqui (Espasa, 2008) eta Pornotopía. Arquitectura y sexualidad en «Playboy» durante la guerra fría (Anagrama, 2010).\nSoziologoa eta gay ekintzailea. Azken 25 urteotan hainbat LGTB eta queer elkartetan parte hartu du (La Radical Gai, Grupo de Trabajo Queer GTQ, Colectiu Gai de Barcelona). Queer teoriaren inguruko hainbat liburu argitaratu ditu: Teoría queer y psicoanálisis, eta Sejo Carrascosarekin batera, Por el culo. Políticas anales liburua. Queer ikasketen inguruko Hartza (http:/www.hartza.com) aldizkariaren zuzendaria da. Halaber, gaztelaniara itzuli ditu mugimendu feministaren eta queer mugimenduaren izen esanguratsuenen liburuak, besteak beste, Judith Butler, Monique Wittig eta Judith Halberstam.\nErrenterian jaio zen, 1974. urtean. Kazetaritzan lizentziatua, eta ekintzaile feminista. Hainbat mugimendu politikotan hartu du parte (Front d’Alliberament Gai de Catalunya, ex_dones, eta abar). Azken urteetan, saiakera feminista zenbait idatzi ditu, ahots pertsonala eta zirikatzailea garatuz: Devenir perra (Melusina, 2009), Un zulo propio (Melusina, 2010), Sexual Herria (Txalaparta, 2011). Saiakera horiek oso harrera ona izan dute.\nJosebe Alkorta Azpiri\nOndarroan jaio zen 1958an. Hizkuntzazalea betidanik, eta Itzulpen ikasketak Londresen egin ondoren, batik bat ingelesetik gaztelaniara eta gaztelaniatik ingelesera egin izan ditu itzulpen-lanak. Liburu honetarako eginiko itzulpena du euskarara eginiko lehena.\nTafallan sortu zen 1987an. Itzulpengintza eta interpretazioan lizentziatua da, eta elearazi.org atariko kidea. Itzulpen-lanak egiten ditu. Literaturan, Anaïs Ninen Venusen Delta (Txalaparta, 2013) ekarri du orain baino lehen.\nEuskal Filologian lizentziatua. Itzulpegintzako Masterra du egina eta EIZIEko kidea da. IVAPen eta zenbait enpresatan itzultzaile jardun ondoren, freelance gisa aritzen da azken urteetan.\nLekeition jaio zen 1962an. Magisteritza eta Euskal Filologia ikasi, eta irakaskuntzan eta testuliburugintzan aritua. Helduentzat nahiz haur eta gazteentzat idazten du, bai prosa, bai poesia. Kritikaren saria jaso du Azalaren kodea eta Bitsa eskuetan poema-liburuengatik; eta Euskadi saria hiru aldiz Itsaslabarreko etxea (2002), Urtebete itsasargian (2006) eta Errepidea (2011) gazte-nobelei esker. Bere azken lanak, Kristalezko begi bat (2013) nobelak, harrera ona izan du.\nLezoarra, Mikelazulon letretara zaletua, bereak idaztetik besterenak euskaraz emateari ekiteko. Lardaskan ibilia Pizarniken, Szymborskaren edota Perecen poemekin, bestelako testugintza baten itzulpenak ditu ogibide. Jendaurrean maiz jardun du Metrokoadroka kolektiboaren hainbat lanetan parte hartuz (Eskuen sustraiak, Hura ez da lekua, Poza...). Argitara eman ditu, besteak beste, Hura ez da lekua (Txalaparta), Poems everybody, poems! (Batbada) eta Beste bat apalerako (Mikelazulo).\nAzkoitian jaio zen 1980an, eta Informatika ikasketak egin zituen. Mugimendu feministako kidea, hainbat talde feministatan dihardu burubelarri: Pottorbero mugimenduko kidea da, emakumeen bandak dinamizatu ditu, Sareinak taldeko kidea … Pottors ta Klito taldeko bateria-jolea da.\nElgoibarren jaio zen 1989an. Itzulpengintza eta interpretazioan lizentziatua. Igartza saria jaso zuen iaz Mamuak eleberri proiektuarekin. Elearazi.org atariko kidea da, eta teoria feministen zale amorratua.\nAzpeitian jaio zen 1962an. Filologoa da, eta hainbat saiakeraren egile: Gaur ere ez du hiltzeko eguraldirik egingo (Alberdania, 2005), Nere gorringotik. Irratian esanak eta boteak (Alberdania, 2008) eta Arrazoia ez dago edukitzerik (Alberdania, 2012).